cyanic-selkie/wikianc huggingface dataset:
ಹಾರ್ವರ್ಡ್ ವಿಶ್ವವಿದ್ಯಾನಿಲಯ
ಕಾಲ್ಪನಿಕ ಕಥೆಗಳಲ್ಲಿ ಹಾಗೂ ಜನಪ್ರಿಯ ಸಂಸ್ಕೃತಿಯಲ್ಲಿ ಹಾರ್ವರ್ಡ್
ಹಲವಾರು ಕಾದಂಬರಿಗಳನ್ನು ಹಾರ್ವರ್ಡ್ ಮೇಲೆ ಹೆಣೆಯಲಾಗಿದೆ ಅಥವಾ ಹಾರ್ವರ್ಡ್‌ನೊಂದಿಗೆ ಸಂಬಂಧಿಸಿದ ಪಾತ್ರಗಳ ಮೇಲೆ ಹೆಣೆಯಲಾಗಿದೆ. ಡಾನ್ ಬ್ರೌನ್ ನ ಕಾದಂಬರಿಗಳಾದ ದಿ ಡಾ ವಿಂಚಿ ಕೋಡ್ ಹಾಗೂ ಏಂಜಲ್ಸ್ ಅಂಡ್ ಡೆಮಾನ್ಸ್  ನಲ್ಲಿ ಬರುವ ಮುಖ್ಯ ಪಾತ್ರ ರಾಬರ್ಟ್ ಲಾಂಗ್ಡನ್‌ನನ್ನು ಹಾರ್ವರ್ಡ್ ನ "ಸಂಕೇತಶಾಸ್ತ್ರಗಳ ಪ್ರಾಧ್ಯಾಪಕ" ಎಂದು ವಿವರಿಸಲಾಗುತ್ತದೆ, (ಆದಾಗ್ಯೂ "ಸಂಕೇತಶಾಸ್ತ್ರ" ಎಂಬುದು ವಾಸ್ತವವಾಗಿ ಯಾವುದೇ ಒಂದು ಶೈಕ್ಷಣಿಕ ವಿಭಾಗವಲ್ಲ). ಪಮೇಲ ಥಾಮಸ್-ಗ್ರಹಾಮ್ ರ ಪತ್ತೇದಾರಿ ಕಾದಂಬರಿಗಳ ಸರಣಿಯ (ಬ್ಲೂ ಬ್ಲಡ್, ಆರೆಂಜ್ ಕ್ರಷ್ಡ್ , ಹಾಗೂ ಏ ಡಾರ್ಕರ್ ಶೇಡ್ ಆಫ್ ಕ್ರಿಮ್ಸನ್ ) ಮುಖ್ಯ ಪಾತ್ರಧಾರಿ ಒಬ್ಬ ಆಫ್ರಿಕನ್-ಅಮೆರಿಕನ್ ಹಾರ್ವರ್ಡ್ ಪ್ರಾಧ್ಯಾಪಕ. ಹಾರ್ವರ್ಡ್ ವಿದ್ಯಾರ್ಥಿಗಳನ್ನು ಮುಖ್ಯ ಭೂಮಿಕೆಯಲ್ಲಿ ಅಳವಡಿಸಿಕೊಂಡ ಪ್ರಮುಖ ಕಾದಂಬರಿಗಳಲ್ಲಿ ವಿಲಿಯಂ ಫಾಲ್ಕ್‌ನರ್ ರ ದಿ ಸೌಂಡ್ ಅಂಡ್ ದಿ ಫರಿ ಹಾಗೂ ಎಲಿಜಬತ್ ವುರ್ಟ್ಜೆಲ್ ರ ಪ್ರೊಜಾಕ್ ನೇಷನ್ ಗಳು ಒಳಗೊಂಡಿವೆ. ಡೌಗ್ಲಾಸ್ ಪ್ರೆಸ್ಟನ್ ರ ಮಾಜಿ-CIA ಏಜೆಂಟ್ ವೈಮಾನ್ ಫೋರ್ಡ್ ಹಾರ್ವರ್ಡ್‌ನ ಒಬ್ಬ ಹಳೆಯ ವಿದ್ಯಾರ್ಥಿ. ಫೋರ್ಡ್ ಟೈರನ್ನೋಸಾರ್ ಕಾನ್ಯೋನ್ ಹಾಗೂ ಬ್ಲಾಸ್ಫೇಮಿ  ಕಾದಂಬರಿಗಳಲ್ಲಿ ಕಂಡುಬರುತ್ತಾನೆ. ಮಾರ್ಗರೆಟ್ ಆಟ್ವುಡ್ ರ ಭವಿಷ್ಯದ್ದರ್ಶನ ನಂತರದ ಕಾದಂಬರಿ ದಿ ಹ್ಯಾಂಡ್ ಮೇಡ್'ಸ್ ಟೇಲ್ ನಲ್ಲಿ ಹೆಚ್ಚಿನ ಘಟನೆಗಳು ಕೇಂಬ್ರಿಡ್ಜ್ ನಲ್ಲಿ ನಡೆಯುತ್ತವೆ, ಹಾರ್ವರ್ಡ್ ನ ಅಸ್ಪಷ್ಟವಾಗಿ ಗುರುತಿಸಲ್ಪಡುವ ಹೆಗ್ಗುರುತುಗಳು ಸಾಂದರ್ಭಿಕವಾಗಿ ನಿರೂಪಕನ ಸ್ಥಳದ ವಿವರಣೆಗಳಲ್ಲಿ ಕಂಡುಬರುತ್ತದೆ. ಮ್ಯಾಜಿಕ್ ಯೂನಿವರ್ಸಿಟಿ ಸರಣಿ ಎಂದು ಕರೆಯಲ್ಪಡುವ ಸೆಸಿಲಿಯ ಟಾನ್ ರ ಪ್ರೇಮ ಕಥಾನಕ ಸರಣಿ ಹಾಗೂ ಜತೆಗೆ ಪುಸ್ತಕಗಳುದಿ ಸಿರೆನ್ ಅಂಡ್ ದಿ ಸ್ವೊರ್ಡ್ ಹಾಗೂ ದಿ ಟವರ್ ಅಂಡ್ ದಿ ಟಿಯರ್ಸ್ ವಿದ್ಯಮಾನಗಳು ಹಾರ್ವಡ್‌ನೊಳಗೆ ಅಡಗಿಕೊಂಡ "ವೆರಿಟಸ್" ಎಂದು ಹೆಸರಾದ ಮಾಂತ್ರಿಕ ವಿಶ್ವವಿದ್ಯಾಲಯದೊಳಗೆ ನಡೆಯುತ್ತವೆ.
ಕೊರಿಯನ್ ಜನಪ್ರಿಯ TV ಸರಣಿ ಲವ್ ಸ್ಟೋರಿ ಇನ್ ಹಾರ್ವರ್ಡ್ ಸಹ ಹಾರ್ವರ್ಡ್ ನ ಹಿನ್ನೆಲೆಯ ಚಿತ್ರೀಕರಣ ಹೊಂದಿದೆ ಇದನ್ನು ಯೂನಿವರ್ಸಿಟಿ ಆಫ್ ಸದರನ್ ಕ್ಯಾಲಿಫೋರ್ನಿಯನಲ್ಲಿ ಚಿತ್ರೀಕರಿಸಲಾಗಿತ್ತು. ಅಮೆರಿಕನ್ ದೂರದರ್ಶನದ ಕಾಲ್ಪನಿಕ ಹಾರ್ವರ್ಡ್ ಪದವೀಧರರಲ್ಲಿ ಸೆಕ್ಸ್ ಅಂಡ್ ದಿ ಸಿಟಿ ಯಲ್ಲಿ ಬರುವ ಪಾತ್ರಧಾರಿಮಿರಾಂಡ ಹೊಬ್ಬೆಸ್; ಗಿಲ್ಲಿಗನ್ಸ್ ಐಲ್ಯಾಂಡ್‌ನ ಸ್ಥಳೀಯ ಅರಿಸ್ಟೋಕ್ರಾಟ್ ಥರ್ಸ್ಟನ್ ಹೋವೆಲ್, III, ಈ ಪಾತ್ರವನ್ನು ಜಿಮ್ ಬೇಕಸ್ ನಿರ್ವಹಿಸಿದ್ದಾರೆ; M*A*S*Hನ ಸ್ವಪ್ರತಿಷ್ಠೆಯ ಬಾಸ್ಟನ್ ಬ್ರಾಹ್ಮಿನ್, ಡೇವಿಡ್ ಆಗ್ಡೆನ್ ಸ್ಟಿಯೆರ್ಸ್ ನಿರ್ವಹಿಸಿದ ಮೇಜರ್ ಚಾರ್ಲ್ಸ್ ಎಮರ್ಸನ್ ವಿನ್ಚೆಸ್ಟರ್ III(ಹಾರ್ವರ್ಡ್ ಕಾಲೇಜು ಹಾಗೂ ಹಾರ್ವರ್ಡ್ ಮೆಡಿಕಲ್ ಸ್ಕೂಲ್ ಎರಡರ ಪದವೀಧರ)ಪಾತ್ರ;   ಚೀರ್ಸ್ ಹಾಗೂ  ಫ್ರೇಸಿಯರ್ ನ Dr. ಫ್ರೇಸಿಯರ್ ಕ್ರೇನ್; ಹಾಗೂ ಕಾಲ್ಪನಿಕ ಹಾರ್ವರ್ಡ್ ಕಾನೂನು ಪದವೀಧರರುಗಳಾದ ಮ್ಯಾಟ್ಲಾಕ್ ನ ಬೆನ್ ಮ್ಯಾಟ್ಲಾಕ್ ಹಾಗೂ ನಾಮಸೂಚಕ ಸರಣಿಯ ಆಲಿ ಮ್ಯಾಕ್ಬೀಲ್.
ಐವರಿ ಟವರ್ ಎಂಬುದು ಕಾಲ್ಪನಿಕ ಹಾರ್ವರ್ಡ್ ವಿದ್ಯಾರ್ಥಿಗಳ ಬಗ್ಗೆ ವಿದ್ಯಾರ್ಥಿಗಳು ನಿರ್ಮಾಣಮಾಡಿದ ಹಾರ್ವರ್ಡ್ ಅಂಡರ್‌ಗ್ರಾಜ್ಯುಯೇಟ್ ಟೆಲಿವಿಶನ್ ಕಾರ್ಯಕ್ರಮವಾಗಿದೆ .
ವಿಶ್ವವಿದ್ಯಾಲಯವು ಪ್ರಮುಖವಾಗಿ 2008ರ ದೂರದರ್ಶನದ ಪ್ರಾಯೋಗಿಕ ಸರಣಿ ಫ್ರಿಂಜ್ ಹಾಗೂ ದೂರದರ್ಶನ ಕಾರ್ಯಕ್ರಮ ಗಾಸಿಪ್ ಗರ್ಲ್ ನ ಎರಡನೇ ಸರಣಿಯಲ್ಲಿ ಕಂಡುಬಂದಿದೆ. ವಿಶ್ವವಿದ್ಯಾಲಯ ಹಾಗೂ ಅದರ ಹಲವಾರು ಕಟ್ಟಡಗಳು ಕ್ಯಾಥರೀನ್ ಹೊವೆ ಅವರ 2009ರ ಜನಪ್ರಿಯ ಕಾದಂಬರಿ ದಿ ಫಿಸಿಕ್ ಬುಕ್ ಆಫ್ ಡೆಲಿವರೆನ್ಸ್ ಡಾನೆ ಯಲ್ಲಿ ಪ್ರಮುಖವಾಗಿ ಕಂಡುಬಂದಿದೆ.
ಪ್ರಾಧ್ಯಾಪಕರುಗಳಾದರಾಮ್ ದಾಸ್ಸ್ ಎಂದು ನಂತರ ಹೆಸರಾದ Dr. ರಿಚರ್ಡ್ ಆಲ್ಪರ್ಟ್ ಹಾಗೂ Dr. ತಿಮೋತಿ ಲೇಯರಿ ಅವರುಗಳನ್ನು ಮೇ 1963ರಲ್ಲಿ ಹಾರ್ವರ್ಡ್‌ನಿಂದ ವಜಾಗೊಳಿಸಲಾಯಿತು. ಅವರು ಭ್ರಾಂತಿಜನಕ ಕ್ರಿಯಾವಾದದಲ್ಲಿ ತೊಡಗಿಸಿಕೊಂಡ ಕಾರಣದಿಂದಾಗಿ ಅವರುಗಳನ್ನು ವಜಾಗೊಳಿಸಲಾಯಿತೆಂದು ಸಾರ್ವಜನಿಕ ಅಭಿಪ್ರಾಯಗಳು ಕಾರಣನೀಡುತ್ತವೆ. ಜೊತೆಗೆ ವಿದ್ಯಾರ್ಥಿಗಳಿಗೆ ಸಿಲಸೈಬಿನ್ (ಭ್ರಾಂತಿಜನಕ ಆಲ್ಕಲೈಡ್) ನ ಹಂಚಿಕೆ ಹಾಗೂ ಅದನ್ನು ಜನಪ್ರಿಯಗೊಳಿಸಿದ್ದು ಕಾರಣವಾಗಿತ್ತು.
ಮರಿಯಾ ಕ್ಯಾರೆ ತನ್ನ 2009ರ ಗೀತೆ "ಅಪ್ ಔಟ್ ಮೈ ಫೇಸ್" ನಲ್ಲಿ: "ಹಾರ್ವರ್ಡ್ ವಿಶ್ವವಿದ್ಯಾಲಯದಿಂದ 2010ರಲ್ಲಿ ಪದವಿ ಪಡೆಯುವ ವಿದ್ಯಾರ್ಥಿಗಳೂ ಸಹ ನಮ್ಮನ್ನು ಮತ್ತೆ ಒಂದುಗೂಡಿಸಲು ಸಾಧ್ಯವಿಲ್ಲ" ಎಂದು ಹಾಡುತ್ತಾಳೆ.
ಇಸವಿ 1948ರ ದ್ರ ಸೇಯುಸ್ಸ್ ಬುಕ್ ತಿಡ್ವಿಕ್ ದಿ ಬಿಗ್-ಹಾರ್ಟೆಡ್ ಮೂಸ್ "ಹಾರ್ವರ್ಡ್ ಕ್ಲಬ್ ವಾಲ್" ಬಗ್ಗೆ ಪ್ರತಿಕ್ರಿಯಿಸುತ್ತದೆ.
ಹೆಚ್ಚಿನ ಮಾಹಿತಿಗಾಗಿ
ದಿ ಹಾರ್ವರ್ಡ್ ಬುಕ್: ಸೆಲೆಕ್ಷನ್ಸ್ ಫ್ರಮ್ ತ್ರೀ ಸೆಂಚುರೀಸ್ (2ನೇ ಆವೃತ್ತಿ 1982). 499 ಪುಟಗಳು. ಬೆಥೆಲ್, ಜಾನ್ T. ಹಾರ್ವರ್ಡ್ ಅಬ್ಸರ್ವ್ಡ್: ಆನ್ ಇಲ್ಲಸ್ಟ್ರೆಟೆಡ್ ಹಿಸ್ಟರಿ ಆಫ್ ದಿ ಯೂನಿವರ್ಸಿಟಿ ಇನ್ ದಿ ಟ್ವೇನ್ಟೀಯಥ್ ಸೆಂಚುರಿ, ಹಾರ್ವರ್ಡ್ ಯೂನಿವರ್ಸಿಟಿ ಪ್ರೆಸ್, 1998, ISBN 0-674-37733-8
ಬಾಹ್ಯ ಕೊಂಡಿಗಳು
ವರ್ಗ:ಹಾರ್ವರ್ಡ್ ವಿಶ್ವವಿದ್ಯಾನಿಲಯ ವರ್ಗ:ಐವಿ ಲೀಗ್ ವರ್ಗ:ಅಮೇರಿಕಾದ ವಿಶ್ವವಿದ್ಯಾಲಯಗಳ ಒಕ್ಕೂಟ ವರ್ಗ:ನ್ಯೂ ಇಂಗ್ಲೆಂಡ್ ಅಸೋಸಿಯೇಶನ್ ಆಫ್ ಸ್ಕೂಲ್ಸ್ ಅಂಡ್ ಕಾಲೇಜಸ್ ವರ್ಗ:ವಸಾಹತಿನ ಕಾಲೇಜುಗಳು ವರ್ಗ:1630ರ ದಶಕದಲ್ಲಿ ಸ್ಥಾಪಿತವಾದ ಶೈಕ್ಷಣಿಕ ಸಂಸ್ಥೆಗಳು ವರ್ಗ:ನ್ಯಾಷನಲ್ ಅಸೋಸಿಯೇಶನ್ ಆಫ್ ಇಂಡಿಪೆಂಡೆಂಟ್ ಕಾಲೇಜಸ್ ಅಂಡ್ ಯೂನಿವರ್ಸಿಟಿ ಮೆಂಬರ್ಸ್ ವರ್ಗ:1636ರ ಸ್ಥಾಪನೆಗಳು ವರ್ಗ:ಕೇಂಬ್ರಿಡ್ಜ್, ಮಸಾಚ್ಯೂಸೆಟ್ಸ್ ನಲ್ಲಿರುವ ವಿಶ್ವವಿದ್ಯಾಲಯಗಳು ಹಾಗೂ ಕಾಲೇಜುಗಳು ವರ್ಗ:ಮಸಾಚ್ಯೂಸೆಟ್ಸ್ ನಲ್ಲಿರುವ ವಿಶ್ವವಿದ್ಯಾಲಯಗಳು ಹಾಗೂ ಕಾಲೇಜುಗಳು ವರ್ಗ:ಶೈಕ್ಷಣಿಕ ಸಂಸ್ಥೆಗಳು ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನ
ಎಸ್. ಆರ್. ರಂಗನಾಥನ್
ಶಿಯಾಳಿ ರಾಮಾಮೃತ ರಂಗನಾಥನ್ (ಜನನ ೧೨ ಆಗಸ್ಟ್ ೧೮೯೨) ಭಾರತೀಯ ಗಣಿತಜ್ಞ ಮತ್ತು ಗ್ರಂಥಪಾಲಕರಾಗಿದ್ದರು. ಅವರ ಗಮರ್ನಾಹ ಕೊಡುಗೆಗಳೆಂದರೆ ಗ್ರಂಥಾಲಯದ ಪಂಚಸೂತ್ರಗಳು ಮತ್ತು ಕೊಲೊನ್ ವರ್ಗೀಕರಣ. ಅವರನ್ನು ಗ್ರಂಥಾಲಯ ವಿಜ್ಞಾನದ ಪಿತಾಮಹ ಎಂದು ಕರೆಯುತ್ತಾರೆ. ಇವರ ಜನ್ಮ ದಿನವನ್ನು ರಾಷ್ಟ್ರೀಯ ಗ್ರಂಥಪಾಲಕರ ದಿನವನ್ನಾಗಿ ಆಚರಿಸಲಾಗುತ್ತಿದೆ.
ಜನನ
ರಂಗನಾಥನ್ ರವರು ೯ ಆಗಸ್ಟ್ ೧೮೯೨ ತಮಿಳುನಾಡಿನ ತಂಜಾವೂರು ಜಿಲ್ಲೆಯ ಶಿಯಾಳಿಯಲ್ಲಿ ಜನಿಸಿದರು. ಶಿಯಾಳಿ ರಾಮಾಮೃತ ರಂಗನಾಥನ್ ಎಂಬುದು ಇವರ ಪೂರ್ಣ ಹೆಸರು. ತಂದೆ ರಾಮಾಮೃತ ಅಯ್ಯರ್, ತಾಯಿ ಸೀತಾಲಕ್ಷ್ಮಿ. ಬಾಲ್ಯದಲ್ಲಿಯೇ ತಂದೆಯನ್ನು ಕಳೆದುಕೊಂಡ ಇವರು ಬಂಧುಗಳ ಆಶ್ರಯದಲ್ಲಿ ಬೆಳೆದರು.
ಆರಂಭಿಕ ಜೀವನ
ರಂಗನಾಥನ್ ರವರು ತಮ್ಮ ಆರಂಭಿಕ ವಿದ್ಯಾಭ್ಯಾಸವನ್ನು ಶಿಯಾಳಿಯ ಹಿಂದೂ ಪ್ರೌಢಶಾಲೆಯಲ್ಲಿ ಮಾಡಿದರು. 1909ರಲ್ಲಿ ಮೆಟ್ರಿಕ್ ಪರೀಕ್ಷೆಯಲ್ಲಿ ಮತ್ತು 1911ರಲ್ಲಿ ಇಂಟರ್‍ಮೀಡಿಯಟ್ ಪರೀಕ್ಷೆಯಲ್ಲೂ ಉತ್ತೀರ್ಣರಾದರು. ಅನಂತರ ಮದರಾಸಿನ ಕ್ರಿಶ್ಚಿಯನ್ ಕಾಲೇಜಿನಲ್ಲಿ ಓದಿ ಬಿ.ಎ. ಪದವಿ ಪಡೆದರು (1913). ಗಣಿತಶಾಸ್ತ್ರದಲ್ಲಿ ಅಪಾರ ಆಸಕ್ತಿ ಹೊಂದಿದ್ದ ಇವರು ಮದ್ರಾಸ್‌ ವಿಶ್ವವಿದ್ಯಾನಿಲಯದಿಂದ ಗಣಿತದಲ್ಲಿ ಎಂ.ಎ. ಪದವಿ ಪಡೆದರು (1916). 1917ರಲ್ಲಿ ಎಲ್.ಟಿ. ಪದವಿ ಪಡೆದು ವೃತ್ತಿಜೀವನ ಆರಂಭಿಸಿದರು.
ವೃತ್ತಿ ಜೀವನ
ಮೊದಲಿಗೆ ಮಂಗಳೂರಿನ ಸರ್ಕಾರಿ ಕಾಲೇಜಿನಲ್ಲಿ ಗಣಿತ ಉಪನ್ಯಾಸಕರಾಗಿ ನೇಮಕವಾದ ಇವರು 1920ರಲ್ಲಿ ಕೊಯಮತ್ತೂರಿನ ಸರ್ಕಾರಿ ಕಾಲೇಜಿನಲ್ಲಿ ಉಪನ್ಯಾಸಕರಗಿ ಸೇವೆ ಸಲ್ಲಿಸಿದರು. ಅನಂತರ 1921ರಲ್ಲಿ ಮದರಾಸಿನ ಪ್ರೆಸಿಡೆನ್ಸಿ ಕಾಲೇಜಿನಲ್ಲಿ ಸಹಾಯಕ ಪ್ರಾಧ್ಯಾಪಕರಾಗಿ 1924ರವರೆಗೆ ಸೇವೆ ಸಲ್ಲಿಸಿದರು. 1924ರಲ್ಲಿ ಮದರಾಸು ವಿಶ್ವವಿದ್ಯಾಲಯದ ಗ್ರಂಥಪಾಲಕರಾಗಿ ನೇಮಕವಾಗುವುದರ ಮೂಲಕ ರಂಗನಾಥರ ವೃತ್ತಿಜೀವನ ಹೊಸ ತಿರುವನ್ನು ಪಡೆದುಕೊಂಡಿತು. ಗ್ರಂಥಪಾಲಕರಾಗಿ ನೇಮಕರಾದ ಇವರಲ್ಲಿ ಗ್ರಂಥಗಳ ಜೋಡಣೆ ಮತ್ತು ವಿತರಣೆಯ ಬಗ್ಗೆ ಅಪಾರ ಆಸಕ್ತಿ ಇದ್ದುದನ್ನು ಗಮನಿಸಿದ ಮದ್ರಾಸು ವಿಶ್ವಿವಿದ್ಯಾಲಯ ಇವರನ್ನು ಗ್ರಂಥಾಲಯ ತರಬೇತಿಗಾಗಿ ಇಂಗ್ಲೆಂಡಿಗೆ ಕಳುಹಿಸಿ ಕೊಟ್ಟಿತು. 1924 ಸೆಪ್ಟೆಂಬರ್ 24ರಂದು ಇಂಗ್ಲೆಂಡಿನ ಲಂಡನ್ ಸ್ಕೂಲ್ ಆಫ್ ಲೈಬ್ರರಿಯನ್ ಎಂಬ ಶಿಕ್ಷಣ ಸಂಸ್ಥೆಯನ್ನು ಸೇರಿದರು. ಅಲ್ಲಿ ಬೋಧಕರಾಗಿದ್ದ ಬೆರ್‍ವಿಕ್‍ಸೇಯರ್ಸ್ ಎಂಬರ ಆಪ್ತ ಶಿಷ್ಯರಾಗಿ ಗ್ರಂಥಾಲಯ ವಿಜ್ಞಾನದ ಅಧ್ಯಯನ ಕೈಗೊಂಡರು. ಈ ಸಂದರ್ಭದಲ್ಲಿ ಇಂಗ್ಲೆಂಡಿನ ಅನೇಕ ಗ್ರಂಥಾಲಯಗಳಿಗೆ ಭೇಟಿ ನೀಡಿ ಆ ಗ್ರಂಥಾಲಯಗಳ ವ್ಯವಸ್ಥೆ, ಆಡಳಿತ, ಜೋಡಣೆ ಕ್ರಮ, ವಿತರಣೆ ವಿಧಾನ ಇತ್ಯಾದಿಗಳ ಬಗ್ಗೆ ಹೆಚ್ಚಿನ ತಿಳುವಳಿಕೆ ಪಡೆದರು. ಇದರಿಂದಾಗಿ ಇವರಿಗೆ ಗ್ರಂಥಾಲಯಗಳ ಬಗ್ಗೆ ಒಂದು ಸಮಗ್ರ ಕಲ್ಪನೆ ದೊರೆಯುವಂತಾಯಿತು. ಗ್ರಂಥಾಲಯ ವಿಜ್ಞಾನದಲ್ಲಿ ಆನರ್ಸ್ ಡಿಪ್ಲೊಮ ಪದವಿ ಪಡೆದುಕೊಂಡರು. ಅನಂತರ ಮದ್ರಾಸಿಗೆ ಹಿಂದಿರುಗಿದ ಇವರು ಮದರಾಸು ವಿಶ್ವವಿದ್ಯಾಲಯದ ಗ್ರಂಥಾಲಯವನ್ನು ತಮ್ಮ ಪ್ರಯೋಗಶಾಲೆಯಾಗಿ ಮಾಡಿಕೊಂಡರು. 1931 ರಲ್ಲಿ ಮದ್ರಾಸು ವಿಶ್ವವಿದ್ಯಾಲಯದಲ್ಲಿ ಗ್ರಂಥಾಲಯ ಡಿಪ್ಲೊಮ ತರಗತಿಗಳನ್ನು ಆರಂಭಿಸಿದರು. ಮದ್ರಾಸು ವಿಶ್ವವಿದ್ಯಾಯದ ಗ್ರಂಥಾಲಯದಲ್ಲಿ ಇಪ್ಪತ್ತು ವರ್ಷಗಳ ಕಾಲ ಸೇವೆ ಸಲ್ಲಿಸಿದ ಇವರು 1945ರಲ್ಲಿ ಬನಾರಸ್ ಹಿಂದೂ ವಿಶ್ವವಿದ್ಯಾನಿಲಯದ ಗ್ರಂಥಾಲಯ ವಿಜ್ಞಾನದ ಮುಖ್ಯಸ್ಥ ಹುದ್ದೆಯನ್ನು ಸ್ವೀಕರಿಸಿ 1947ರ ವರೆಗೆ ಸೇವೆ ಸಲ್ಲಿಸಿದರು.
ಕೃತಿಗಳು
ಫೈವ್ ಲಾಸ್ ಆಫ್ ಲೈಬ್ರಿ ಸೈನ್ಸ್ (1931), ಮಾಡೆಲ್ ಲೈಬ್ರರಿ ಆಕ್ಟ್ (1931), ಕೋಲನ್ ಕ್ಲಾಸಿಫಿಕೇನ್ (1933), ಲೈಬ್ರರಿ ಅಡ್ಮಿನಿಸ್ಟ್ರೇಷನ್ (1935), ಥಿಯರಿ ಆಫ್ ಲೈಬ್ರರಿ ಕೆಟಲಾಗ್ (1938), ಬಿಬ್ಲಿಯಾಗ್ರಫಿ ಆಫ್ ರೆಫೆರೆನ್ ಬುಕ್ಸ್ ಅಂಡ್ ಬಿಬ್ಲಿಯಾಗ್ರಾಫಿಕ್ಸ್ (1941), ಮಾಡೆಲ್ ಪಬ್ಲಿಕ್ ಲೈಬ್ರರಿ (1941), ಸ್ಕೂಲ್ ಅಂಡ್ ಕಾಲೇಜ್‍ಲೈಬ್ರರೀಸ್ (1942), ಲೈಬ್ರರಿ ಕ್ಲಾಸಿಫಿಕೇಶನ್; ಫಂಡಾಮೆಂಟಲ್ ಅಂಡ್ ಪ್ರೊಸೀಜರ್ (1944), ಎಜುಕೇಷನ್ ಫಾರ್ ಲಿಶರ್ (1946), ನ್ಯಾಷನಲ್ ಲೈಬ್ರರಿ ಸಿಸ್ಟಮ್: ಎ ಪ್ಲಾನ್ ಫಾರ್ ಇಂಡಿಯ (1945), ನ್ಯಾಷನಲ್ ಲೈಬ್ರರಿ ಸಿಸ್ಟಮ್ : ಎ ಪ್ಲಾನ್ ಫಾರ್ ಇಂಡಿಯ (1948), ಲೈಬ್ರರಿ ಬುಕ್ ಸೆಲಕ್ಷನ್ (1952), ಯೂನಿವರ್ಸಿಟಿ ರಿಫಾರಂ ಇನ್ ಕಾಂಟೆಂಪೊರರಿ ಇಂಡಿಯ (1952), ಡಸ್ಕ್ರಿಪ್ಟಿವ್ ಅಕೌಂಟ್ ಆಫ್ ಕೋಲನ್ ಕ್ಲಾಸಿಫಿಕೇಶನ್ (1967), ಡಾಕುಮೆಂಟೇಶನ್ : ಜಿನೇಸಿಸ್ ಅಂಡ್ ಡೆವಲಪ್‍ಮೆಂಟ್ (1972), ಪಬ್ಲಿಕ್ ಲೈಬ್ರರಿ ಸಿಸ್ಟಮ್ : ಇಂಡಿಯ, ನೇಪಾಲ, ಶ್ರೀಲಂಕ, ಯು.ಕೆ., ಯುಎಸೆ (1972), ನ್ಯೂ ಎಜುಕೇಶನ್ ಅಂಡ್ ಸ್ಕೂಲ್ ಲೈಬ್ರರೀಸ್ (1973) - ಇವು ಇವರ ಕೆಲವು ಪ್ರಮುಖ ಕೃತಿಗಳು.
ಉಲ್ಲೇ‍ಖಗಳು
ವರ್ಗ:ಗಣಿತಜ್ಞರು
ಐಡರ್ ಬಾತು
ಐಡರ್ ಬಾತು ಸೊಮಟೇರಿಯ ಜಾತಿಗೆ ಸೇರಿದ ಕಡಲಬಾತು.
ಪ್ರಭೇದಗಳು
ಇವುಗಳಲ್ಲಿ ಹಲವು ಬಗೆಯ ಪ್ರಭೇದಗಳಿದ್ದರೂ ಅಮೆರಿಕದ ಐಡರ್ (ಸೊ.ಡ್ರೆಸ್ಸೇರಿ) ಮತ್ತು ಯುರೋಪಿನ ಐಡರ್ (ಸೊ.ಮೊಲ್ಲಿಸ್ಸಿಮ) ಎಂಬುವು ಪ್ರಸಿದ್ಧವಾದುವು. ಇವು ಲ್ಯಾಬ್ರಡಾರ್, ನ್ಯೂಫೌಂಡ್ಲೆಂಡ್, ಗ್ರೀನ್‍ಲ್ಯಾಂಡ್, ಐಸ್‍ಲ್ಯಾಂಡ್ ಮತ್ತು ನಾರ್ವೆಗಳ ಕಡಲ ತೀರ ಪ್ರದೇಶಗಳಲ್ಲಿ ವಾಸಿಸುತ್ತವೆ.
ಲಕ್ಷಣಗಳು
ಇವುಗಳ ತಲೆ ವಿಚಿತ್ರ ಹಾಗೂ ವೈಶಿಷ್ಟ್ಯಪುರ್ಣವಾದದ್ದು, ತಲೆ ದಪ್ಪ: ಕೊಕ್ಕು ಮೂರು ಅಂಗುಲಗಳಷ್ಟು ಉದ್ದವಿದ್ದು ಮುಂದಲೆಯಿಂದ ಹೊರಟ ಪುಕ್ಕ ಮೂಗಿನ ಹೊಳ್ಳೆಯವರೆಗೂ ಚಾಚಿರುವುದರಿಂದ ಹಳದಿಬಣ್ಣದ ಕೊಕ್ಕು ಪುಕ್ಕಮಯವಾಗಿರುವಂತೆ ಕಾಣುತ್ತದೆ. ಗಂಡುಬಾತಿನ ತಳಭಾಗದಲ್ಲಿ ಕಪ್ಪು ಪುಕ್ಕಗಳಿವೆ. ತಲೆ ಮತ್ತು ಬೆನ್ನಿನ ಭಾಗವೆಲ್ಲ ಬಿಳುಪು ಪುಕ್ಕಗಳಿಂದ ಆವೃತವಾಗಿದೆ. ಹೆಣ್ಣಿನ ರೆಕ್ಕೆಯನ್ನು ಅಗಲಿಸಿದರೆ ಕೆಂಪು ಚುಕ್ಕೆಗಳಿಂದ ಕೂಡಿದ ಎರಡು ಕಪ್ಪು ಪಟ್ಟೆಗಳನ್ನು ಕಾಣಬಹುದು. ಈ ಹಕ್ಕಿಗಳು ಏಡಿ, ಕಡಲ ಡುಬ್ಬೆ ಮತ್ತು ಕಪ್ಪೆ ಚಿಪ್ಪು ಹುಳುಗಳನ್ನು ನುಂಗಿ ಜೀರ್ಣಿಸಿಕೊಳ್ಳುತ್ತವೆ. ಚೆನ್ನಾಗಿ ಈಜುತ್ತವೆ. 7-9 ಮೀಗಳ ಆಳದವರೆಗೂ ನೀರಿನಲ್ಲಿ ಮುಳುಗಬಲ್ಲುವು.
ಸಂತಾನೋತ್ಪತ್ತಿ
ಸಂತಾನೋತ್ಪತ್ತಿ ಕಾಲದಲ್ಲಿ ಹೆಣ್ಣು ಬಾತು ಸಮುದ್ರದ ದಡದ ಮೇಲೆ ಬೆಳೆದಿರುವ ಜೊಂಡುಹುಲ್ಲಿನ ಸಹಾಯದಿಂದ ಗೂಡನ್ನು ಮಾಡಿಕೊಂಡು ಅದರಲ್ಲಿ ತನ್ನ ಎದೆಯ ಪುಕ್ಕವನ್ನು ಚೆಲ್ಲಿ ಮೃದುವಾದ ಹಾಸಿಗೆಯನ್ನು ಮಾಡಿಕೊಂಡು ಮೊಟ್ಟೆಗಳನ್ನಿಡುತ್ತದೆ. ಒಂದೊಂದು ಗೂಡಿನಲ್ಲಿ ಸರಾಸರಿ ಐದು ಮೊಟ್ಟೆಗಳಿರುತ್ತವೆ. ಗೂಡು ಬಿಟ್ಟು ಹೊರಗೆ ಬರುವಾಗಲೆಲ್ಲ ಹೆಣ್ಣು ಬಾತು ತನ್ನ ಎದೆಯಭಾಗದ ಪುಕ್ಕವನ್ನು ಮೊಟ್ಟೆಗಳ ಮೇಲೆ ಉದುರಿಸಿ ಹೊದಿಕೆ ಮಾಡುತ್ತದೆ. ಅಲ್ಲಿನ ನಿವಾಸಿಗಳು ತಮ್ಮ ಆಹಾರಕ್ಕಾಗಿ ಮೊಟ್ಟೆಗಳನ್ನೂ ಹಾಸಿಗೆ ಮತ್ತು ಹೊದಿಕೆಗಳ ತಯಾರಿಕೆ ಪುಕ್ಕಗಳನ್ನೂ ಸಂಗ್ರಹಿಸುತ್ತಾರೆ. ಗೂಡು ಖಾಲಿಯಾದಂತೆಲ್ಲ ಹೆಣ್ಣು ಬಾತು ಮತ್ತೆ ಪುಕ್ಕಗಳನ್ನು ಬಿಚ್ಚಿ ಹಾಸಿಗೆ ಮಾಡಿಕೊಂಡು ಮೊಟ್ಟೆಗಳನ್ನು ಇಡುತ್ತದೆ. ಹೆಣ್ಣು ಐಡರ್ ಬಾತಿನ ಪುಕ್ಕ ಗಂಡಿನದಕ್ಕಿಂತ ಮೃದು, ಹಗುರ ಮತ್ತು ಸ್ಥಿತಿಸ್ಥಾಪಕ ಶಕ್ತಿಯುಳ್ಳದ್ದು. ಹೆಚ್ಚು ಶಾಖ ಕೊಡುವ ಈ ಪುಕ್ಕಗಳಿಂದ ಬೆಲೆಬಾಳುವ ಹಾಸಿಗೆ ಮತ್ತು ಹೊದಿಕೆಗಳು ತಯಾರಾಗುತ್ತವೆ. ಗಂಡಿನ ಪುಕ್ಕಗಳಿಂದ ಮಾಡಿದ ಹಾಸಿಗೆಗಳಿಗೆ ಬೆಲೆ ಕಡಿಮೆ. ಹೆಚ್ಚು ಮೊಟ್ಟೆಗಳನ್ನಿಡುತ್ತದಾದರೂ ಜನಶೋಷಣೆಯಿಂದಾಗಿ ಈ ಜಾತಿಯ ಸಂತಾನ ಕ್ರಮೇಣ ಕ್ಷೀಣಿಸುತ್ತಿದೆ. ಈಚೆಗೆ ಕಾನೂನಿನ ರಕ್ಷಣೆ ನೀಡಿ ಈ ಜಾತಿಯನ್ನು ಸಂರಕ್ಷಿಸಲು ಏರ್ಪಾಟು ಮಾಡಿದ್ದಾರೆ.
ಬಾಹ್ಯ ಸಂಪರ್ಕಗಳು
ವರ್ಗ:ಪ್ರಾಣಿಗಳು ವರ್ಗ:ಪಕ್ಷಿಗಳು
ಉದಯಕುಮಾರ್
"ಕಲಾ ಕೇಸರಿ" ಮತ್ತು "ನಟ ಸಾಮ್ರಾಟ್" ಎಂದು ಪ್ರಸಿದ್ಧರಾಗಿದ್ದ ಉದಯ್ ಕುಮಾರ್ (ಮಾರ್ಚ್ ೧೬, ೧೯೩೫) ಕನ್ನಡ ಚಿತ್ರರಂಗ ಕಂಡ ಮಹಾನ್ ಪ್ರತಿಭೆ. ರಾಜಕುಮಾರ್, ಕಲ್ಯಾಣಕುಮಾರ್ ಮತ್ತು ಉದಯಕುಮಾರ್, ಹೀಗೆ ಕುಮಾರ ತ್ರಯರಿದ್ದ ಕಾಲ, ಕನ್ನಡ ಚಿತ್ರರಂಗದಲ್ಲಿ ಅನೇಕ ಉತ್ತಮ ಚಿತ್ರಗಳು ನಿರ್ಮಾಣವಾದವು.
ಜೀವನ
ಕನ್ನಡ ಚಲನಚಿತ್ರರಂಗದ ಅಪ್ರತಿಮ ಪ್ರತಿಭೆಗಳಲ್ಲಿ ಒಬ್ಬರಾಗಿದ್ದ ಕಲಾಕೇಸರಿ ಉದಯ್ ಕುಮಾರ್ ಅವರು ಮಾರ್ಚ್ ೧೬, ೧೯೩೫ರಲ್ಲಿ ಜನಿಸಿದರು. ಅವರ ತಂದೆ ಶ್ರೀನಿವಾಸ ಶಾಸ್ತ್ರಿಗಳು ಆನೇಕಲ್ಲಿನಲ್ಲಿ ಶಾನುಭೋಗರಾಗಿದ್ದರು. ಉದಯ್ ಕುಮಾರ್ ಅವರ ಮೂಲ ಹೆಸರು ಸೂರ್ಯನಾರಾಯಣ ಶಾಸ್ತ್ರಿ. ವ್ಯಾಯಾಮ ಶಿಕ್ಷಣ ನೀಡುತ್ತಿದ್ದ ಉದಯ್ ಕುಮಾರ್ ಆಕಸ್ಮಿಕವಾಗಿ ಗುಬ್ಬಿ ಕಂಪನಿಯ ಮೂಲಕ ರಂಗಭೂಮಿ ಸೇರಿ, ‘ಭಾಗ್ಯೋದಯ’ ಚಿತ್ರದ ಮೂಲಕ ಚಿತ್ರರಂಗವನ್ನು ಪ್ರವೇಶಿಸಿದರು. ಈ ಚಿತ್ರದ ನಿರ್ಮಾಪಕರಾದ ಭಕ್ತವತ್ಸಲ ಮತ್ತು ಎ.ಸಿ.ನರಸಿಂಹಮೂರ್ತಿಯವರು ತಮ್ಮ ಉದಯ ಪ್ರೊಡಕ್ಷನ್ಸ್ ಲಾಂಛನಕ್ಕೆ ಹೊಂದುವಂತೆ ಇವರಿಗೆ ಉದಯಕುಮಾರ್ ಎಂದು ನಾಮಕರಣವನ್ನು ಮಾಡಿದರು
ಚಿತ್ರಂಗದಲ್ಲಿ ಜನಪ್ರಿಯತೆ
‘ರತ್ನಗಿರಿ ರಹಸ್ಯ’ ಚಿತ್ರದ ಟಾರ್ಜಾನ್ ಮಾದರಿಯ ಪಾತ್ರ ಉದಯ್ ಕುಮಾರ್ ಅವರಿಗೆ ಅಪಾರ ಜನಪ್ರಿಯತೆ ತಂದಿತು. ಅಂದಿನ ದಿನಗಳಲ್ಲಿ ಕನ್ನಡ ಚಲನಚಿತ್ರರಂಗದಲ್ಲಿನ ಜನಪ್ರಿಯತೆಯ ಜೊತೆಗೆ ತಮಿಳು, ತೆಲುಗು ಮತ್ತು ಹಲವು ಹಿಂದಿ ಚಲನಚಿತ್ರಗಳಲ್ಲೂ ಅಭಿನಯಿಸಿ ಎಲ್ಲೆಡೆ ಜನಪ್ರಿಯರಾಗಿದ್ದರು. ಅವರು ನಟಿಸಿದ್ದ ಚಿತ್ರಗಳ ಸಂಖ್ಯೆ ಇನ್ನೂರಕ್ಕೂ ಹೆಚ್ಚಿನದು. ಭಾಗ್ಯೋದಯ, ರತ್ನಗಿರಿ ರಹಸ್ಯ, ಚಂದವಳ್ಳಿಯ ತೋಟ, ವೀರಕೇಸರಿ, ಬೆಟ್ಟದ ಹುಲಿ, ಚಂದ್ರಕುಮಾರ, ವಿಜಯನಗರದ ವೀರಪುತ್ರ, ಶ್ರೀ ರಾಮಾಂಜನೇಯ ಯುದ್ಧ, ಸರ್ವಜ್ಞ, ಸ್ಕೂಲ್ ಮಾಸ್ಟರ್, ಮಿಸ್ ಲೀಲಾವತಿ, ಮಧುಮಾಲತಿ, ಸತ್ಯ ಹರಿಶ್ಚಂದ್ರ, ತ್ರಿವೇಣಿ, ಕಲಾವತಿ, ಹೇಮಾವತಿ ಮುಂತಾದವು ಅವರ ನೆನಪಿಗೆ ಬರುವ ಕೆಲವು ಚಿತ್ರಗಳು. ಚಲನಚಿತ್ರರಂಗದ ಏಳು ಬೀಳುಗಳಲ್ಲಿ ಪ್ರಖ್ಯಾತ ನಾಯಕನಟ, ಪೋಷಕನಟ, ಖಳನಟ ಹೀಗೆ ವಿಭಿನ್ನ ಪಾತ್ರಗಳಲ್ಲಿ ಅಭಿನಯಿಸಿದ ಉದಯ್ ಕುಮಾರ್ ತಮ್ಮ ಅಭಿನಯದಲ್ಲಿದ್ದ ತನ್ಮಯತೆಯಿಂದ ಚಿತ್ರಪ್ರೇಮಿಗಳ ಕಣ್ಮಣಿಯಾಗಿದ್ದರು. ಅದರಲ್ಲೂ ಬಿರುಸು ಮಾತಿನ ನಿಷ್ಟುರವಾದಿ ಪಾತ್ರಗಳಿಗೆ ಅವರಂತಹ ಕಲಾವಿದ ಅಪರೂಪ ಎಂದರೂ ಸರಿಯೇ. ವಿಶ್ವಾಮಿತ್ರನ ಪಾತ್ರಧಾರಿಯಾಗಿ ಅವರು ನಟಿಸಿದ್ದ ‘ಸತ್ಯ ಹರಿಶ್ಚಂದ್ರ’ದ ಪಾತ್ರ ಅವಿಸ್ಮರಣೀಯವಾದದ್ದು. ಸಂಧ್ಯಾರಾಗದಲ್ಲಿ ರಾಜ್ ಕುಮಾರ್ ಅಣ್ಣನಾಗಿ ನಿಷ್ಠುರಗುಣದ ವ್ಯಕ್ತಿಯಾಗಿ ನಟಿಸಿದ ಅವರ ಪಾತ್ರ ಕೂಡ ಮನಸ್ಸಿನಲ್ಲಿ ಉಳಿಯುವಂತದ್ದು. ರಾಮಾಂಜನೇಯ ಯುದ್ಧ ಚಿತ್ರದಲ್ಲಿ ಹನುಮನಪ್ರಾಣ ಹಾಡಿನಲ್ಲಿ ಚಿತ್ರಣ ಮುಗಿದ ಎಷ್ಟೋ ಸಮಯವಾದರೂ ಅವರು ತಮ್ಮ ಪಾತ್ರದಲ್ಲಿ ಪೂರ್ಣ ತನ್ಮಯರಾಗಿಬಿಟ್ಟಿದ್ದರೆಂದು ಅಂದಿನ ದಿನಗಳಲ್ಲಿ ಡಾ. ರಾಜ್ ಕುಮಾರ್ ಅವರು ಸ್ಮರಿಸುತ್ತಿದ್ದರು. ಮುಂದೆ ಹೇಮಾವತಿ ಚಿತ್ರದಲ್ಲಿನ ಪ್ರಧಾನ ಪಾತ್ರ ಮತ್ತು ಬಿಳಿ ಹೆಂಡ್ತಿ ಚಿತ್ರದ ಸಣ್ಣ ಪೋಷಕ ಪಾತ್ರಗಳಲ್ಲಿ ಅವರು ನೀಡಿದ ಅಮೋಘ ಅಭಿನಯ ಅಮರವಾದದ್ದು.. ಸೇಡಿಗೆ ಸೇಡು ಇವರ ನೂರನೆಯ ಚಿತ್ರ. ವರ್ಣಚಕ್ರ ಇವರ ಕೊನೆಯ ಚಿತ್ರ. ತಮ್ಮ ೨೯ವರ್ಷಗಳ  ನಟನಾ ಜೀವನದಲ್ಲಿ, ಉದಯಕುಮಾರ್ ಸುಮಾರು ೧೫೩ ಕನ್ನಡ ಚಿತ್ರಗಳಲ್ಲೂ, ೧೫ ತೆಲುಗು, ೬ ತಮಿಳು ಹಾಗೂ ೧ ಹಿಂದಿ ಚಿತ್ರದಲ್ಲಿ ಅಭಿನಯಿಸಿದ್ದರು. ರಾಜ್ ಕುಮಾರ್ ಜೊತೆಯೇ ೩೬ ಚಿತ್ರಗಳಲ್ಲಿ ನಟಿಸಿದ್ದರು. "ಚಂದ್ರಕುಮಾರ" ಚಿತ್ರದಲ್ಲಿ ಉದಯಕುಮಾರ್ ನಾಯಕನಾಗಿದ್ದರೆ, ರಾಜ ಕುಮಾರ್ ಖಳನಾಯಕನಾಗಿ ಅಭಿನಯಿಸಿದ್ದರು.
ಚಿತ್ರ ನಿರ್ಮಾಣ, ಬರಹ, ರಂಗತಂಡ
1965ರಲ್ಲಿ ಇದೇ ಮಹಾಸುದಿನ ಎಂಬ ಚಿತ್ರ ನಿರ್ಮಿಸಿದ್ದರು. ಸ್ವತಃ ಬರಹಗಾರರಾದ ಉದಯಕುಮಾರ್‌ರವರು ದ್ವಿಪದಿಗಳು, ನಾಟಕಗಳು ಹಾಗೂ ಚಿತ್ರಗೀತೆಗಳನ್ನು ಸಹಾ ರಚಿಸಿದ್ದರು. ಸಿನಿಮಾ ಮತ್ತು ರಂಗತರಬೇತಿಗಾಗಿ ಕಲಾ ಶಾಲೆಯನ್ನು ಕೊಡಾ ತೆರೆದಿದ್ದರು. ರಂಗತಂಡವನ್ನು ಕಟ್ಟಿ ಬೆಳೆಸಿದ್ದರು ಒಂದು ಕಾಲದಲ್ಲಿ ಅಪಾರ ವೈಭವದಿಂದ ಬದುಕಿ ಚಿತ್ರರಂಗದ ಬೇಡಿಕೆಯ ಶೃಂಗದಲ್ಲಿದ್ಧ ಉದಯ್ ಕುಮಾರ್ ಇಳಿಮುಖದ ರೇಖೆಯಲ್ಲಿ ಸಣ್ಣಪುಟ್ಟ ಪಾತ್ರಗಳ ಮೊರೆಹೊಗುವಂತಹ ಸ್ಥಿತಿಯಲ್ಲಿ ತಮ್ಮ ಕೊನೆಯ ವರ್ಷಗಳನ್ನು ಕಳೆದರು.
ಕಲಾವಿದರ ಬವಣೆ ವೈದ್ಯರಿಗೇನು ಗೊತ್ತು?
ಉದಯಕುಮಾರ್ ತಮ್ಮ ಸಾವಿನ ಹಿಂದಿನ ದಿನ ಒಂದು ಕಾಗದದ ಚೂರಿನ ಮೇಲೆ ಬರೆದಿದ್ದರಂತೆ – “ಭಗವಂತ ಎತ್ತಿಕೊಂಡಿರುವ ಕೂಸು ನಾನು; ನನ್ನ ಭವಿಷ್ಯ ಏನು ಎಂಬುದು ಅವನಿಗೊಬ್ಬನಿಗೇ ಗೊತ್ತಿದೆ.” ವೈದ್ಯರು ವಿಶ್ರಾಂತಿಗೆ ಸಲಹೆ ಮಾಡಿದಾಗ ಉದಯಕುಮಾರ್ ವ್ಯಕ್ತಮಾಡಿದ ಪ್ರತಿಕ್ರಿಯೆ:  “ಕಲಾವಿದನ ಬಾಳ ಬವಣೆ ಏನು ಎಂಬುದು ವೈದ್ಯರಿಗೇನು ಗೊತ್ತು? ನನ್ನ ಬದುಕು ನಿತ್ಯ ಸಂಗ್ರಾಮವಾಗಿರುವಾಗ ಒಂದು ಕ್ಷಣವಾದರೂ ಪುರುಸೊತ್ತು ಹೇಗೆ ಸಾಧ್ಯ?”. ಉದಯಕುಮಾರ್ ಅವರಿಗೆ ಶ್ರದ್ಧಾಂಜಲಿ ಹೇಳುತ್ತಾ ಡಾ. ಹಾ. ಮಾ. ನಾಯಕ್ ಬರೆದಿದ್ದಾರೆ “ಇದು ನಾವು ನಮ್ಮ ಕಲಾವಿದರನ್ನು ನೋಡಿಕೊಳ್ಳುವ ಬಗೆಗೊಂದು ವ್ಯಾಖ್ಯಾನ. ಕೆಲವು ಅತಿರೇಕಗಳನ್ನುಳಿದರೆ ಉದಯಕುಮಾರ್ ಒಬ್ಬ ಶ್ರೇಷ್ಠ ನಟ. ಅವರಿಗೆ ಬದುಕು ಸಂಗ್ರಾಮ! ರಾಜಕೀಯವಿಲ್ಲದೆ ಜನರು ಕಲಾವಿದರನ್ನು ಕಾಣಬೇಕು; ಕಲಾವಿದರೂ ತಮ್ಮ ಬದುಕನ್ನು ಒಂದು ಶಿಸ್ತಿಗೆ ಒಳಪಡಿಸಬೇಕು. ಇದು ಉದಯಕುಮಾರರ ಜೀವನ ಕಲಿಸುವ ಒಂದು ಪಾಠ.”
ಕನ್ನಡಾಭಿಮಾನಿ
ಉದಯಕುಮಾರ್ ಕನ್ನಡದ ಕಟ್ಟಾಭಿಮಾನಿ. ಜನರನ್ನು ಉದ್ರೇಕಿಸುವಂತೆ, ನಿರಭಿಮಾನಕ್ಕಾಗಿ ನಾಚುವಂತೆ ಮಾಡಬಲ್ಲ ಮಾತುಗಾರಿಕೆ ಅವರಲ್ಲಿತ್ತು.
ವಿದಾಯ
ಡಿಸೆಂಬರ್ ೨೮, ೧೯೮೫ರ ವರ್ಷದಲ್ಲಿ, ತಮ್ಮ ಐವತ್ತು ವರ್ಷಗಳ ಬದುಕಿನ ಆಸುಪಾಸಿನಲ್ಲಿ ನಿಧನರಾದ ಉದಯ್ ಕುಮಾರ್ ಕನ್ನಡ ಚಿತ್ರರಂಗದ ಸ್ಮರಣೀಯ ಗಣ್ಯರಲ್ಲಿ ಪ್ರಮುಖರಾಗಿ ನಿಲ್ಲುವವರು.
ಕಲಾವಿದ ಮಕ್ಕಳು
ಕನ್ನಡ ಚಿತ್ರರಂಗದ ನಟ ವಿಶ್ವವಿಜೇತ ಇವರ ಮಗ.ಮಗಳು ರೇಣುಕಾ ಚಿತ್ರರಂಗ,ಕಿರುತೆರೆ ನಟಿ ಮತ್ತು ಮೊಮ್ಮಗಳು ಜನಪ್ರಿಯ ಕಿರುತೆರೆ ಕಲಾವಿದೆ ಹಂಸವಿಜೇತೆ.
ಪ್ರಶಸ್ತಿಗಳು
ವರ್ಗ:ಸಿನಿಮಾ ತಾರೆಗಳು ವರ್ಗ:ಕನ್ನಡ ಚಲನಚಿತ್ರ ನಟರು
ತೂಗುದೀಪ ಶ್ರೀನಿವಾಸ
ಕನ್ನಡ ಚಿತ್ರರಂಗದಲ್ಲಿ ತೂಗುದೀಪ ಚಿತ್ರದ ಮೂಲಕ ಜನಪ್ರಿಯ ಖಳನಾಯಕರಾದರು. ತಮ್ಮ ಜೀವನವನ್ನು ಕನ್ನಡ ಚಲನಚಿತ್ರರಂಗದಲ್ಲಿ ಖಳನಾಯಕರಾಗಿ, ಸಹನಟರಾಗಿ, ಹಾಸ್ಯನಟರಾಗಿ ಹಾಗೂ ಪೋಷಕನಟರಾಗಿ ನಟನೆಗಳ ಮೂಲಕವೇ ಪ್ರಖ್ಯಾತರಾದವರು.ಚಾಲೆಂಜಿಂಗ್ ಸ್ಟಾರ್ ದರ್ಶನ್, ತೂಗುದೀಪ ಶ್ರಿನಿವಾಸ ಇವರ ಪುತ್ರ.
ತೂಗುದೀಪ ಶ್ರೀನಿವಾಸ ರವರು ಅವರ ತಂದೆ-ತಾಯಿಯ ೮ ಮಕ್ಕಳ ಪೈಕಿ 4ನೇಯ ಮುದ್ದು ಮಗ. ೧೯೪೩ರಲ್ಲಿ ಮುನಿಸ್ವಾಮಿ ಹಾಗೂ ಪಾರ್ವತಮ್ಮ ದಂಪತಿಗಳ ನಾಲ್ಕನೇಯ ಮಗನಾಗಿ ಹುಟ್ಟಿದರು. ಸಣ್ಣ ವಯಸ್ಸಿನಲ್ಲೇ ಅವರು ಅಪ್ಪಅಮ್ಮನನ್ನು ಕಳೆದುಕೊಂಡವರು. ಬಾಲ್ಯದ ದಿನಗಳಲ್ಲೇ ಇವರಿಗೆ ಸಿನಿಮಾ-ಚಿತ್ರರಂಗದ ಮೇಲೆ ತುಂಬಾ ಆಸಕ್ತಿ ಇತ್ತು. ಶಾಲಾ-ಕಾಲೇಜಿನಲ್ಲೂ ಕೂಡ ಅವರು ನಟಿಸುತ್ತಿದ್ದರು.೧೯೬೬ರಲ್ಲಿ ಮೂಡಿಬಂದ ಕೆ.ಎಸ್.ಎಲ್. ಸ್ವಾಮಿಯವರ ನಿರ್ಮಾಣದ, ಆರ್.ಜಿ. ಕೇಶವಮೂರ್ತಿಯವರ ನಿರ್ದೇಶನದ " ತೂಗುದೀಪ " ಎಂಬ ಚಲನಚಿತ್ರದ ಮೂಲಕ ಕನ್ನಡ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಅಂತೆಯೇ " ತೂಗುದೀಪ ಶ್ರೀನಿವಾಸ " ಎಂಬ ಹೆಸರು ಬಂತು. ಒಂದರ ಮೇಲೊಂದರಂತೆ ಚಲನಚಿತ್ರಗಳು ತೂಗುದೀಪ ಶ್ರೀನಿವಾಸ ರವರ ಯಶಸ್ಸು ತಂದುಕೊಟ್ಟವು. ಅವರು ನಟಿಸಿದ ಚಲನಚಿತ್ರಗಳಲ್ಲಿ ಮೇಯರ್ ಮುತ್ತಣ್ಣ, ಬಂಗಾರದ ಪಂಜರ, ಗಂಧದ ಗುಡಿ , ಕಳ್ಳ ಕುಳ್ಳ, ವಸಂತ ಲಕ್ಷ್ಮಿ, ಸಾಹಸ ಸಿಂಹ ಪ್ರಮುಖವಾದವುಗಳು... ವರನಟ ಡಾ. ರಾಜ್ ಕುಮಾರ್ ರವರ ಬಹುತೇಕ ಚಲನಚಿತ್ರಗಳಲ್ಲಿ ತೂಗುದೀಪ ಶ್ರೀನಿವಾಸ'ರವರು ಖಳನಟ-ಸಹನಟ-ಪೋಷಕ ನಟರಾಗಿ ನಟಿಸಿದ್ದಾರೆ.
ನಟಿಸಿದ ಚಿತ್ರಗಳು
2) ಸುವರ್ಣ ಭೂಮಿ (1969)
3) ಮೇಯರ್ ಮುತ್ತಣ್ಣ (1969)
4) ಮಾತೃಭೂಮಿ (1969)
5) ಟಕ್ಕ ಬಿಟ್ರೆ ಸಿಕ್ಕ (1970)
6) ರಂಗಮಹಲ್ ರಹಸ್ಯ (1970)
7) ಮೊದಲರಾತ್ರಿ (1970)
8) ಲಕ್ಷ್ಮೀ ಸರಸ್ವತಿ(1970)
9) ಭಲೇ ಕಿಲಾಡಿ (1970)
10) ಅರಿಶಿಣ ಕುಂಕುಮ (1970)
11) ಶ್ರೀಕೃಷ್ಣ ರುಕ್ಮಿಣಿ ಸತ್ಯಭಾಮ (1971)
12) ನಗುವ ಹೂವು (1971)
13) ಹೊನ್ನು ಹೆಣ್ಣು ಮಣ್ಣು (1971)
14) ಭಲೇ ಅದೃಷ್ಟವೋ ಅದೃಷ್ಟ (1971)
15) ಸಿಪಾಯಿ ರಾಮು (1972 )
16) ಬಾಳ ಪಂಜರ (1972)
18) ಮೂರೂವರೆ ವಜ್ರಗಳು (1972)
19) ಜಯ ವಿಜಯ (1973)
21) ದೇವರು ಕೊಟ್ಟ ತಂಗಿ (1973)
22) ಸಿ.ಐ.ಡಿ. (1973)
23) ಬಿಡುಗಡೆ (ಚಲನಚಿತ್ರ) (1973)
24) ಬಂಗಾರದ ಕಳ್ಳ (1973)
25) ಶ್ರೀ ಶ್ರೀನಿವಾಸ ಕಲ್ಯಾಣ (1974)
26) ಭಕ್ತ ಕುಂಬಾರ (1974)
27) ಬಂಗಾರದ ಪಂಜರ (1974)
28) ಸರ್ಪ ಕಾವಲು (1975)
29) ನಮ್ಮ ಊರ ದೇವರು (1975)
30) ತ್ರಿಮೂರ್ತಿ (1975)
31) ನಾಗಕನ್ಯೆ (1975)
32) ಮಯೂರ (1975)
33) ಕಳ್ಳಕುಳ್ಳ (1975)
34) ದಾರಿ ತಪ್ಪಿದ ಮಗ (1975)
35) ವಿಜಯವಾಣಿ (1976)
36) ರಾಜ ನನ್ನ ರಾಜ (1976)
37) ಪ್ರೇಮದ ಕಾಣಿಕೆ (1976)
38) ಮಕ್ಕಳ ಭಾಗ್ಯ (1976)
40) ಬಹದ್ಧೂರ್ ಗಂಡು (1976)
41) ಬದುಕು ಬಂಗಾರವಾಯಿತು (1976)
44) ಲಕ್ಷ್ಮೀ ನಿವಾಸ (1977)
45) ಕಾಡ್ಗಿಚ್ಚು (1977)
47) ಶನಿ ಪ್ರಭಾವ (1977)
48) ಸನಾದಿ ಅಪ್ಪಣ್ಣ (1977)
49) ಕಿಟ್ಟು ಪುಟ್ಟು (1977)
51) ಭಾಗ್ಯವಂತರು (1977)
52) ಬನಶಂಕರಿ (1977)
53) ಬಬ್ರುವಾಹನ (1977)
54) ಹಾವಿನ ಹೆಜ್ಜೆ (1978)
55) ವಸಂತ ಲಕ್ಷ್ಮೀ (1978)
56) ತಾಯಿಗೆ ತಕ್ಕ ಮಗ (1978)
58) ಶಂಕರ್ ಗುರು (1978)
59) ಆಪರೇಶನ್ ಡೈಮಂಡ್ ರ್ಯಾಕೆಟ್ (1978)
60) ಭಲೇ ಹುಡುಗ (1978)
62) ಸೀತಾ ರಾಮು (1979)
63) ಪ್ರೀತಿ ಮಾಡು ತಮಾಷೆ ನೋಡು (1979)
64) ನಾನೊಬ್ಬ ಕಳ್ಳ (1979)
66) ಮಿಥುನ (1980)
67) ವಸಂತಗೀತ (1980)
68) ರಾಮ ಪರಶುರಾಮ (1980)
69) ಒಂದು ಹೆಣ್ಣು ಆರು ಕಣ್ಣು (1980)
70) ನಾರದ ವಿಜಯ (1980)
72) ಮಂಜಿನತೆರೆ (1980)
73) ಕುಳ್ಳ ಕುಳ್ಳಿ (1980)
74) ಕಾಳಿಂಗ (1980)
75) ಜಾರಿ ಬಿದ್ದ ಜಾಣ (1980)
76) ಭಕ್ತ ಸಿರಿಯಾಳ (1980)
78) ಆರದ ಗಾಯ (1980)
79) ಪಾಯಿಂಟ್ ಪರಿಮಳ (1980)
80) ನೀ ನನ್ನ ಗೆಲ್ಲಲಾರೆ (1981)
81) ಕೆರಳಿದ ಸಿಂಹ (1981)
82) ಜೀವಕ್ಕೆ ಜೀವ (1981)
83) ಹಾವಿನ ಹೆಡೆ (1981)
84) ಗುರು ಶಿಷ್ಯರು (1981)
86) ಭಾಗ್ಯವಂತ (1981)
87) ಪ್ರಚಂಡ ಪುಟಾಣಿಗಳು (1982)
88) ಸಾಹಸ ಸಿಂಹ (1982)
89) ಖದೀಮ ಕಳ್ಳರು (1982)
90) ಜಿಮ್ಮಿ ಗಲ್ಲು (1982)
91) ಹೊಸ ಬೆಳಕು (1982
92) ಹಾಲು ಜೇನು (1982)
93) ಗರುಡ ರೇಖೆ (1982)
94) ಚಲಿಸುವ ಮೋಡಗಳು (1982)
95) ಭಕ್ತ ಜ್ಞಾನದೇವ (1982)
96) ನೀ ನನ್ನ ಗೆಲ್ಲಲಾರೆ (1982)
97) ಕವಿರತ್ನ ಕಾಳಿದಾಸ (1983)
98) ಕಾಮನ ಬಿಲ್ಲು (1983)
99) ಎರಡು ನಕ್ಷತ್ರಗಳು (1983)
100) ಚಿನ್ನದಂತ ಮಗ (1983)
101) ಚಂಡಿ ಚಾಮುಂಡಿ (1983)
102) ಚಕ್ರವ್ಯೂಹ (1983)
103) ಭಕ್ತ ಪ್ರಹ್ಲಾದ (1983)
104) ಹೊಸ ತೀರ್ಪು (1983)
105) ಬೆಂಕಿಯ ಬಲೆ (1983)
106) ಆಶಾ (1983)
107) ಯಾರಿವನು (1984)
108) ಸಿಡಿಲು (1984)
109) ಶ್ರಾವಣ ಬಂತು (1984)
110) ಸಮಯದ ಬೊಂಬೆ (1984)
111) ರಾಮಾಪುರದ ರಾವಣ (1984)
112) ಪ್ರೇಮವೇ ಬಾಳಿನ ಬೆಳಕು (1984)
113) ಪ್ರಚಂಡ ಕುಳ್ಳ (1984)
114) ಮೂರು ಜನ್ಮ (1984)
115) ಕಾಳಿಂಗ ಸರ್ಪ (1984)
117) ವಜ್ರಮುಷ್ಠಿ (1985)
118) ಶಭಾಷ್ ವಿಕ್ರಮ್ (1985)
119) ಪ್ರಳಯ ರುದ್ರ (1985)
120) ಪಿತಾಮಹ (1985)
121) ಜ್ವಾಲಾಮುಖಿ (1985)
122) ಗಿರಿಬಾಲೆ (1985)
123) ಧೃವತಾರೆ (1985)
124) ದೇವರಮನೆ (1985)
125) ಅದೇ ಕಣ್ಣು (1985)
126) ಮತ್ತೊಂದು ಚರಿತ್ರೆ (1986)
128) ಪ್ರೇಮಜಾಲ (1986)
129) ಕರ್ಣ (1986)
130) ಗುರಿ (1986)
131) ಭಾಗ್ಯದ ಲಕ್ಷ್ಮೀ ಬಾರಮ್ಮ (1986)
132) ಬೇಟೆ (1986)
133) ಅನುರಾಗ ಅರಳಿತು (1986)
134) ಆನಂದ (1986)
135) ಆಫ್ರಿಕಾದಲ್ಲಿ ಶೀಲಾ (1986)
136) ಶೃತಿ ಸೇರಿದಾಗ (1987)
137) ಒಂದು ಮುತ್ತಿನ ಕಥೆ (1987)
138) ಇನಸ್ಪೆಕ್ಟರ್ ಕ್ರಾಂತಿಕುಮಾರ್ (1987)
139) ದೈವ ಶಕ್ತಿ (1987)
140) ಬೇಡಿ (1987)
141) ಅಂತಿಮ ತೀರ್ಪು (1987)
142) ಚಿರಂಜೀವಿ ಸುಧಾಕರ (1988)
143) ವಿಜಯ ಖಡ್ಗ (1988)
145) ಅರ್ಜುನ್ (1988)
146) ದೇವತಾ ಮನುಷ್ಯ (1988)
147) ಅಂಜದ ಗಂಡು (1988)
148) ರಣರಂಗ (1988)
149) ರಾಜಸಿಂಹ (1989)
150) ಪೋಲಿ ಹುಡುಗ (1989)
151) ಪರಶುರಾಮ (1989)
152) ನಂಜುಂಡಿ ಕಲ್ಯಾಣ (1989)
153) ಕಿಂದರಿ ಜೋಗಿ (1989) 154) ಜಾಕಿ (1989)
155) ಹಾಂಗ್'ಕಾಂಗ್'ನಲ್ಲಿ ಏಜೆಂಟ್ ಅಮರ್ (1989)
156) ಗುರು (1989)
157) ಗಂಡಂದ್ರೆ ಗಂಡು (1989)
158) ಅದೇ ರಾಗ ಅದೇ ಹಾಡು (1989)
159) ರುದ್ರ ತಾಂಡವ (1990)
160) ನೀನೇ ನನ್ನ ಜೀವ (1990)
161) ಏಕಲವ್ಯ (1990)
162) ಆಟ ಬೊಂಬಾಟ (1990)
163) ವೀರಪ್ಪನ್ (1990)
164) ಶ್ರೀನಂಜುಂಡೇಶ್ವರ ಮಹಿಮೆ (1990)
165) ಎಸ್. ಪಿ. ಭಾರ್ಗವಿ (1990)
166) ಶಾಂತಿ ಕ್ರಾಂತಿ (1991)
167) ಪುಗ್ಸಟೆ ಗಂಡ ಹೊಟ್ಟೆತುಂಬ ಉಂಡ (1991)
168) ಗಂಡು ಸಿಡಿಗುಂಡು (1991)
169) ಅರಳಿದ ಹೂವುಗಳು (1991)
170) ಅನಾಥ ರಕ್ಷಕ (1991)
171) ಭರ್ಜರಿ ಗಂಡು (1992)
172) ಪುರುಷೃತ್ತಮ (1992)
173) ಮಣ್ಣಿನ ದೋಣಿ (1992)
174) ಕನಸಿನ ರಾಣಿ (1992)
175) ಜೀವನ ಚೈತ್ರ (1992)
176) ಹಳ್ಳಿ ಮೇಷ್ಟ್ರು (1992)
177) ಬೆಳ್ಳಿಮೋಡಗಳು (1992)
178) ಆತ್ಮ ಬಂಧನ (1992)
180) ಕೊಲ್ಲೂರು ಶ್ರೀಮೂಕಾಂಬಿಕಾ (1993)
181) ಕಲ್ಯಾಣರೇಖೆ (1993)
182) ಕಾದಂಬರಿ (1993)
183) ಚಿರಬಾಂಧವ್ಯ(1993)
186) ಆನಂದ ಜ್ಯೋತಿ (1993)
187) ಆಕಸ್ಮಿಕ (1993)
188) ಮುತ್ತಣ್ಣ (1994)
189) ಇಂಡಿಯನ್ (1994)
190) ಗೋಲ್ಡ ಮಿಡಲ್ (1994)
ಉಲ್ಲೇಖಗಳು
ವರ್ಗ:ಕನ್ನಡ ಚಿತ್ರರಂಗದ ನಟರು
ಬದುಕು ಬಂಗಾರವಾಯಿತು
ವರ್ಗ:ವರ್ಷ-೧೯೭೬ ಕನ್ನಡಚಿತ್ರಗಳು ವರ್ಗ:ಶತದಿನೋತ್ಸವದ ಕನ್ನಡ ಚಿತ್ರಗಳು
ಬೆಸುಗೆ (ಚಲನಚಿತ್ರ)
ವರ್ಗ:ವರ್ಷ-೧೯೭೬ ಕನ್ನಡಚಿತ್ರಗಳು ವರ್ಗ:ಕಾದಂಬರಿ ಆಧಾರಿತ ಕನ್ನಡ ಚಿತ್ರಗಳು
ಎಂ.ಡಿ.ಗೋಗೇರಿ
ಎಮ್.ಡಿ.ಗೋಗೇರಿಯವರು ಹುಬ್ಬಳ್ಳಿಯಲ್ಲಿ ನೆಲೆಸಿರುವ ಶಾಲಾಶಿಕ್ಷಕರು. ಇವರ ಕವನ ಹಾಗು ಹರಟೆಗಳು ಸಂಯುಕ್ತ ಕರ್ನಾಟಕ, ಕರ್ಮವೀರ , ಕಸ್ತೂರಿ , ಸುಧಾ , ಪ್ರಜಾವಾಣಿ ಪತ್ರಿಕೆಗಳಲ್ಲಿ ಪ್ರಕಟವಾಗಿವೆ.
ಜನನ/ಜೀವನ
೨೧-೧-೧೯೪೨ ಹುಟ್ಟಿದ್ದು ರೋಣ ತಾಲ್ಲೂಕು ಗೋಗೇರಿಯಲ್ಲಿ. ತಂದೆ ದಸ್ತಗೀರ ಸಾಹೇಬ, ತಾಯಿ ಅಲ್ಲಮ್ಮಾ. ಫಂಡು ಸಾಹೇಬ ಅಂಗಡಿ ಎಂಬುವರ ಗಾಂವಠಿ ಶಾಲೆಯಲ್ಲಿ ನಾಲ್ಕನೆಯ ಇಯತ್ತೆ ಪಾಸು. ಕುರುಡಿಗಿ, ನಿಡಗುಂದಿ, ರೋಣದಲ್ಲಿ ಓದಿ ಮುಲ್ಕಿ ಪರೀಕ್ಷೆ ಪಾಸು. ಹೈಸ್ಕೂಲು ವಿದ್ಯಾಭ್ಯಾಸ ಗಜೇಂದ್ರಗಡದಲ್ಲಿ. ಹುಬ್ಬಳ್ಳಿಯಲ್ಲಿ ಟಿ.ಸಿ.ಎಚ್. ಟ್ರೈನಿಂಗ್. ರಾಯಚೂರು ಜಿಲ್ಲೆಯ ದೇವದುರ್ಗ ತಾಲ್ಲೂಕಿನ ಬೊಮ್ಮನ ಹಳ್ಳಿಯಲ್ಲಿ ಶಿಕ್ಷಕ ವೃತ್ತಿ ಆರಂಭ.
ಪ್ರಶಸ್ತಿ/ಪುರಸ್ಕಾರಗಳು
ಇವರ ಸಾಹಿತ್ಯ ಸೇವೆಗೆ ಸಂದ ಪ್ರಶಸ್ತಿಗಳು-
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ಎಂ.ಡಿ.ಗೋಗೇರಿ ಎಂ.ಡಿ.ಗೋಗೇರಿ
ಭಾರತದ ಗಡಿಗಳು ಮತ್ತು ನರೆ ರಾಜ್ಯಗಳು
ಭಾರತವು 1947ರಲ್ಲಿ ಸ್ವತಂತ್ರ ರಾಷ್ಟ್ರವಾದ ನಂತರ ಅದರ ನೆರೆಹೊರೆಯ ಸಾರ್ವಭೌಮ ರಾಷ್ಟ್ರಗಳಾದ ಅಫ್ಘಾನಿಸ್ತಾನ್, ಬಾಂಗ್ಲಾದೇಶ, ಭೂತಾನ್, ಚೀನಾ, ಮ್ಯಾನ್ಮಾರ್, ನೇಪಾಳ, ಪಾಕಿಸ್ತಾನಗಳೊಂದಿಗೆ ಅಂತರರಾಷ್ಟ್ರೀಯ ಭೂ ಗಡಿಗಳನ್ನು ಹೊಂದಿದೆ. ಕಾಶ್ಮೀರ ವಿವಾದದ ಪರಿಣಾಮ ಪಾಕಿಸ್ತಾನದೊಂದಿಗೆ ಗಡಿ ನಿಯಂತ್ರಣ ನಿಯಂತ್ರಣ (ಎಲ್‌ಒಸಿ) ರೇಖೆಯನ್ನು ಹೊಂದಿದೆ. ಈ ಎಲ್ಲಾ ಗಡಿ ಮತ್ತು ನಿಯಂತ್ರಣ (ಎಲ್‌ಒಸಿ) ರೇಖೆಯ ರಕ್ಷಣೆಯ ಹೊಣೆಯನ್ನೂ ಹೊಂದಿದೆ. ಅದಲ್ಲದೆ ಭಾರತವು ಏಳು ದೇಶಗಳಾದ ಕಡಲ ಗಡಿ- ಬಾಂಗ್ಲಾದೇಶ; ಇಂಡೋನೇಷ್ಯಾ ಮ್ಯಾನ್ಮಾರ್; ಪಾಕಿಸ್ತಾನ; ಥೈಲ್ಯಾಂಡ್; ಶ್ರೀಲಂಕಾ; ಮಾಲ್ಡೀವ್ಸ್, ಇವುಗಳೊಂದಿಗೆ ಕಡಲ ಗಡಿ ಪ್ರದೇಆಶವನ್ನೂ ಹೊಂದಿದೆ.
ಹಂಝ ಮಲಾರ್
ಹಂಝ ಮಲಾರ್ ಇವರು ದಕ್ಷಿಣ ಕನ್ನಡದ ಜಿಲ್ಲೆಯ ಮಂಗಳೂರು ತಾಲೂಕಿನ ಅರಸ್ತಾನ ಊರಿನವರು. ಕನ್ನಡ,ತುಳು ಹಾಗು ಬ್ಯಾರಿ ಭಾಷೆಗಳಲ್ಲಿ ಸಾಹಿತ್ಯ ರಚಿಸಿದ್ದಾರೆ. ವೃತ್ತಿಯಿಂದ ಇವರು ಪತ್ರಿಕಾ ವರದಿಗಾರರು ಮತ್ತು ವರ್ತಮಾನ ಸಾಹಿತಿಗಳು.
ಕಾದಂಬರಿ
ಅರಬಿ ಕಡಲಿಗೆ ಪರದೆ,
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ ವರ್ಗ:ಸಾಹಿತಿಗಳು
ಎಬಿ ಡೀ ವಿಲಿಯರ್ಸ್
ವೈಯಕ್ತಿಕ ಮಾಹಿತಿ
ಪೂರ್ಣ ಹೆಸರು - ಅಬ್ರಹಾಂ ಬೆಂಜಮಿನ್ ಡಿವಿಲಿಯರ್ಸ್ ಅಡ್ಡಹೆಸರು     - ಎಬಿಡಿ ಜನನ          - ೧೭ ಫೆಬ್ರವರಿ ೧೯೮೪ ( ವಯಸ್ಸು ೨೯) ಸ್ಥಳ              - ಪ್ರಿಟೋರಿಯಾ, ಟ್ರಾನ್ಸ್ವಾಲ್ ಪ್ರಾಂತ್ಯ , ದಕ್ಷಿಣ ಆಫ್ರಿಕಾ ಎತ್ತರ           -  ೧.೭೮ ಮೀ (೫ ಅಡಿ ೧೦ ) ಪಾತ್ರ           - ಬ್ಯಾಟ್ಸ್ಮನ್, ವಿಕೆಟ್ ಕೀಪರ್ ಬ್ಯಾಟಿಂಗ್ ಶೈಲಿ- ಬಲಗೈ ಬ್ಯಾಟ್ಸ್ಮನ್
ಅಂತರರಾಷ್ಟ್ರೀಯ ಮಾಹಿತಿ
ರಾಷ್ಟ್ರ           -     ದಕ್ಷಿಣ ಆಫ್ರಿಕಾ ಚೊಚ್ಚಲ ಟೆಸ್ಟ್ ಪಂದ್ಯ ( ಕ್ಯಾಪ್ ೨೯೬ ) - ೧೭ ಡಿಸೆಂಬರ್ ೨00೪ ಇಂಗ್ಲೆಂಡ್ ವಿರುದ್ಧ ಕೊನೆಯ ಟೆಸ್ಟ್ ಪಂದ್ಯ                  -೨೬ ಡಿಸೆಂಬರ್  ೨೦೧೩ ಭಾರತ ವಿರುದ್ಧ ಚೊಚ್ಚಲ ಏಕದಿನ (ODI) ( ಕ್ಯಾಪ್ ೭೮ ) -೨ ಫೆಬ್ರವರಿ ೨೦೦೫ ಇಂಗ್ಲೆಂಡ್ ವಿರುದ್ಧ ಕೊನೆಯ ಏಕದಿನ (ODI)                   -೫  ಡಿಸೆಂಬರ್ ೨೦೧೩  ಭಾರತ ವಿರುದ್ಧ ಚೊಚ್ಚಲ ಟಿ೨೦(T20I) -೨೪ ಫೆಬ್ರವರಿ ೨೦೦೬ ಆಸ್ಟ್ರೇಲಿಯಾ ವಿರುದ್ಧ ಕೊನೆಯ  ಟಿ೨೦ T20I -೨೨ ನವೆಂಬರ್ ೨೦೧೩ ಪಾಕಿಸ್ತಾನ ವಿರುದ್ಧ
ದೇಶೀಯ ತಂಡದ ಮಾಹಿತಿ
ವರ್ಷ                                                                      ತಂಡ ೨೦೦೩-೨೦೦೪                               -                       Northerns  (ಉತ್ತರ ಭಾಗ) ೨೦೦೪– ಇಂದಿನವರೆಗೆ                       -                       ಟೈಟಾನ್ಸ್ ತಂಡ (ಸಂಖ್ಯೆ -೧೭) ೨೦೦೮–೨೦೧೦                               -                       ಡೆಲ್ಲಿ ಡೇರ್ಡೆವಿಲ್ಸ್ ೨೦೧೧– ಇಂದಿನವರೆಗೆ                       -                       ರಾಯಲ್ ಚಾಲೆಂಜರ್ಸ್ ಬೆಂಗಳೂರು
ವೃತಿ
ಎಬಿ ಡಿ ವಿಲಿಯರ್ಸ್ ರವರು ೧೬ ಡಿಸೆಂಬರ್ ೨೦೦೪ರಲ್ಲಿ ಇಂಗ್ಲೆಂಡ್ ವಿರುದ್ದ ಟೆಸ್ಟ್ ಕ್ರಿಕೆಟ್ಗೆ ಪಾದಾರ್ಪಣೆ ಮಾಡಿದರು. ಇವರು ಗ್ರೆಮ್ ಪೊಲಾಕ್ ನಂತರ ಅತಿ ವೇಗವಾಗಿ ಸಾವಿರ ರನ್ ಗಡಿ ದಾಟಿದರು. ಈ ರೀತಿ ಮಾಡಿದ ದಕ್ಷಿಣ ಆಫ್ರಿಕಾದ ಎರಡನೆಯ ಆಟಗಾರ ಎಂಬ ಕೀರ್ತಿಗೆ ಪಾತ್ರರಾದರು. ಹೀಗೆ ಅವರ ಕ್ರಿಕೆಟ್ ಪಯಣ ಪ್ರಾರಂಬವಾಯಿತು. ನಂತರದಲ್ಲಿ ಅವರು ಅನೇಕ ಪಂದ್ಯವನ್ನಾಡಿ ಆ ದೇಶಕ್ಕೆ ಒಬ್ಬ ಒಳ್ಳೇಯ ಪ್ರತಿಭೆಯಾಗಿ ಗುರುತಿಸಿಕೊಂಡರು. ಅಷ್ಟೇ ಅಲ್ಲದೆ ಇವರಿಗೆ ಏಕದಿನ ಹಾಗೂ ಟ್ವೆಂಟಿ೨೦ ಪಂದ್ಯಗಳಿಗೆ ದಕ್ಷಿಣ ಆಫ್ರಿಕ ಕ್ರಿಕೆಟ್ ತಂಡದ ನಾಯಕ ಪಟ್ಟ ದೊರೆತಿದೆ. ಇವರು ನಾಯಕನಾಗಿಯು ಯಶಸ್ಸು ಕಂಡಿದ್ದಾರೆ. ದಕ್ಷಿಣ ಆಫ್ರಿಕಾ ತಂಡವು ಇವರ ನಾಯಕತ್ವದಲ್ಲಿ ಯಶಸ್ಸು ಸಾಧಿಸದೆ. ಇವರ ನಾಯಕತ್ವದಲ್ಲಿ ದಕ್ಷಿಣ ಆಫ್ರಿಕಾವು ಅನೇಕ ಪಂದ್ಯದಲ್ಲಿ ಜಯಸಿದೆ.
ಕ್ರಿಕೆಟ್ ಹೊರತುಪಡಿಸಿ
ಗಾಲ್ಫ್, ರಗ್ಬಿ,  ಮತ್ತು ಟೆನ್ನಿಸ್  ಆಟಗಳಲ್ಲಿಯು ಅವರಿಗೆ ಅಸಕ್ತಿ ಇದ್ದು ಅನೇಕ ಪಂದ್ಯಗಳನ್ನು  ಆಡಿದ್ದರು.ಎಬಿ ಮತ್ತು ಅವನ ಸ್ನೇಹಿತ,ಒಂದ ಹಾಡನ್ನು ರಚಿಸುತ್ತಾರೆ, ಈ ಹಾಡು ಆಸ್ಟ್ರೇಲಿಯಾ ವಿರುದ್ಧ ದಕ್ಷಿಣ ಆಫ್ರಿಕಾಕ್ಕೆ ಜಯ ದೊರೆತಾಗ  ಗೀತೆಯಾಯಿತು.
ಇಂಡಿಯನ್ ಪ್ರೀಮಿಯರ್ ಲೀಗ್
ಇಂಡಿಯನ್ ಪ್ರೀಮಿಯರ್ ಲೀಗ್‍ನ ಮೊದಲ ಮೂರು ಆವೃತ್ತಿಗಳಲ್ಲಿ ಡೆಲ್ಲಿ ಡೇರ್ಡೆವಿಲ್ಸ್ ಪರವಾಗಿ ಆಡಿದ್ದರು ಆದರೆ ನಂತರ ನಡೆದ ಹರಾಜಿನಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡವನ್ನು ಸೇರಿಕೊಂಡರು. ಇಂಡಿಯನ್ ಪ್ರೀಮಿಯರ್ ಲೀಗ್ ನಾಲ್ಕನೇ ಋತುವಿನಲ್ಲಿ ಅವರು ೧.೧ ದಶಲಕ್ಷಕ್ಕೆ (ಅಮೆರಿಕನ್ ಡಾಲರ್) ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪಾಲಾದರು. ಅವರು ಹಿಂದಿನ ಋತುಗಳಲ್ಲಿ ಡೆಲ್ಲಿ ಡೇರ್ಡೆವಿಲ್ಸ್ ಆಡಿದರು. ಅವರು ಪ್ರಸಕ್ತ ರುತುವಿನಲ್ಲು ಸಹ ರಾಯಲ್  ಚಾಲೆಂಜರ್ಸ್ ಬೆಂಗಳೂರು ತಂಡದ ಪರವಾಗಿಯೇ ಆಡಲಿದ್ದಾರೆ. ಇವರು ಒಬ್ಬ ಪರಿಪೂರ್ಣ ಆಟಗಾರ. ಎಬಿ ಡಿವಿಲಿಯರ್ಸ್ ಅತ್ಯಂತ ಪ್ರತಿಭಾಶಾಲಿ ಕ್ರಿಕೆಟಿಗರಲ್ಲಿ ಒಬ್ಬರಾಗಿದ್ದರೆ. ಸೀಮಿತ ಒವರ್ಗಳ ಕ್ರಿಕೆಟ್ನಲ್ಲಿ ದಕ್ಷಿಣ ಆಫ್ರಿಕಾದ ನಾಯಕರಾಗಿರುವ, ಇವರು ಸಮಯಕ್ಕೆ ತಕ್ಕಂತೆ ಆಡುತ್ತಾರೆ. ಕಲಾತ್ಮಕವಾಗಿ ಬ್ಯಾಟ್ಟಿಂಗ್ ಮಾಡುವುದಲ್ಲದೆ  ಶಾಸ್ತ್ರೀಯ ರೀತಿಯಲ್ಲಿ ಸಹ ಬ್ಯಾಟಿಂಗ್ ಬದಲಿಸುತ್ತಾರೆ. ಡಿ ವಿಲಿಯರ್ಸ್ ಅವರು ೨೦೦೬-೦೭ರಲ್ಲಿ ತಮ್ಮ ಆಟದಲ್ಲಿನ ಸ್ಥಿರತೆಯನ್ನು ಕಳೆದುಕೊಂಡಿದ್ದರು, ನಂತರದಲ್ಲಿ ಅವರು ಅದನ್ನು ಯಶಸ್ವಿಯಾಗಿ ಮೆಟ್ಟಿ ನಿಂತರು.
ವರ್ಗ:ಕ್ರಿಕೆಟ್
ಅಕ್ಷರ ಕೆ ವಿ
ಕೆ.ವಿ. ಅಕ್ಷರ ಅವರು ಕನ್ನಡ ಭಾಷೆಯ ನಾಟಕಕಾರರು, ನಿರ್ದೇಶಕರು, ಬರಹಗಾರರು, ಅನುವಾದಕರು, ಕವಿಯಾಗಿ ಪ್ರಸಿದ್ಧರಾಗಿದ್ದಾರೆ. ಇವರು 24 ಏಪ್ರಿಲ್ 1960 ಜನಿಸಿದರು.ತಂದೆ ಕೆ.ವಿ.ಸುಬ್ಬಣ್ಣ, ತಾಯಿ ಶೈಲಜಾ. ಪದವಿ ಶಿಕ್ಷಣವನ್ನು ಸಾಗರದಲ್ಲಿ ಪೂರೈಸಿ ನಂತರ ರಾಷ್ಟ್ರೀಯ ನಾಟಕ ಶಾಲೆಯನ್ನು ಸೇರಿದರು. ರಂಗ ಕಲೆಯ ಕುರಿತು ಪದವಿಯನ್ನು ಲಂಡನ್ ನಲ್ಲಿ ನಂತರ ನೀನಾಸಂ ತಂಡದ ನಿರ್ದೇಶಕರಾಗಿ ತರಬೇತುದಾರರಾಗಿ ಆಡಳಿತ ಅಧಿಕಾರಿಯಾಗಿ ಅಕ್ಷರ ಪ್ರಕಾಶನದ ಮೂಲಕ ಮುದ್ರಣ ಕಾರ್ಯವನ್ನು ಆರಂಭಿಸಿದರು ಐದು ನಾಟಕಗಳನ್ನು ಬರೆದಿದ್ದಾರೆ 50ಕ್ಕೂ ಹೆಚ್ಚು ನಾಟಕಗಳನ್ನು ನಿರ್ದೇಶನ ಮಾಡಿದ್ದಾರೆ ಮೂವತ್ತಕ್ಕೂ ಹೆಚ್ಚು ಪುಸ್ತಕಗಳನ್ನು ಪ್ರಕಟಿಸಿದ್ದಾರೆ ಸಾಹಿತ್ಯ ರಂಗ ಕಲೆ ಸಿನೆಮಾ ಸಂಸ್ಕೃತಿ ಹಾಗೇನೆ ಅನುವಾದ ಕಾರ್ಯ ಗಳನ್ನು ಸಹ ಮಾಡಿದ್ದಾರೆ. ಕರ್ನಾಟಕದ ಸಾಂಸ್ಕೃತಿಕ ರಾಯಭಾರಿ ಕೆ ವಿ ಸುಬ್ಬಣ್ಣ ಅವರ ಮಗನಾಗಿ ಜನಿಸಿದ ಅಕ್ಷರ
ಶಿಕ್ಷಣ
ಪ್ರೌಢ ಶಿಕ್ಷಣವನ್ನು ಹೆಗ್ಗೋಡಿನಲ್ಲಿ ಪೂರೈಸಿ ಪದವಿ ಶಿಕ್ಷಣವನ್ನು ಎಲ್.ಎಲ್. ಬಿ ಮತ್ತು ಎಸ್ ಪಿ ಎಸ್ ಕಾಲೇಜು ಸಾಗರ ಗಂಗ ತರಬೇತಿಯನ್ನು ದೆಹಲಿಯಲ್ಲಿ ಪಡೆದುಕೊಂಡರು ಎಂ ಎ  ಡ್ರಾಮಾ ಬ್ರಿಟಿಷ್ ಕೌನ್ಸಿಲ್ ಸ್ಕಾಲರ್ಶಿಪ್ ಪಡೆದುಕೊಂಡಿದ್ದಾರೆ
ಉಲ್ಲೇಖ
ವರ್ಗ:ನಾಟಕಕಾರರು ವರ್ಗ:ಲೇಖಕರು
ಅನುರಾಧಾ ಭಟ್ಟಾಚಾರ್ಯ
ಅನುರಾಧಾ ಭಟ್ಟಾಚಾರ್ಯ (ಜನನ ೬ ಡಿಸೆಂಬರ್ ೧೯೭೫) ಅವರು ಇಂಗ್ಲಿಷ್‌ನ ಕವಯಿತ್ರಿ. ಇವರು ಭಾರತೀಯರಾಗಿದ್ದು ಕಾದಂಬರಿ ಬರಹಗಾರರಾಗಿದ್ದಾರೆ. ಅವರ ಕಾದಂಬರಿಯಾದ ಒನ್ ವರ್ಡ್ ಗೆ ೨೦೧೬ ರ ವರ್ಷದ ಅತ್ಯುತ್ತಮ ಪುಸ್ತಕವನ್ನು ಚಂಡೀಗಢ ಸಾಹಿತ್ಯ ಅಕಾಡೆಮಿಯಿಂದ ನೀಡಲಾಯಿತು. ಅವರು ಚಂಡೀಗಢದಲ್ಲಿ ಸೆಕ್ಟರ್ -೧೧ ರ ಸ್ನಾತಕೋತ್ತರ ಸರ್ಕಾರಿ ಕಾಲೇಜಿನಲ್ಲಿ ಇಂಗ್ಲಿಷ್‌ನ ಸಹಾಯಕ ಪ್ರಾಧ್ಯಾಪಕರಾಗಿದ್ದಾರೆ.
ಜೀವನ ಮತ್ತು ವೃತ್ತಿ
ಅನುರಾಧಾ ಭಟ್ಟಾಚಾರ್ಯ ಅವರು ಡಿಸೆಂಬರ್ ೬  ೧೯೭೫ ರಂದು ಭಾರತದ ಕಲ್ಕತ್ತಾದಲ್ಲಿ ಜನಿಸಿದರು. ಇವರ ತಂದೆ ತಪನ್ ಕುಮಾರ್ ಭಟ್ಟಾಚಾರ್ಯ ಮತ್ತು ತಾಯಿ ಚಿತ್ರಾ ಭಟ್ಟಾಚಾರ್ಯ. ಇವರ ತಾಯಿಯ ಅಜ್ಜ ಅಶೋಕ್ ಕುಮಾರ್ ಭಟ್ಟಾಚಾರ್ಯ ೨೦೧೭ ರ ಪದ್ಮ ಪ್ರಶಸ್ತಿ ಪುರಸ್ಕೃತರಾಗಿದ್ದಾರೆ. ಸ್ವಲ್ಪ ಸಮಯದ ನಂತರ, ಆಕೆಯ ಕುಟುಂಬವು ರೂರ್ಕಿ ವಿಶ್ವವಿದ್ಯಾಲಯದ ಕ್ಯಾಂಪಸ್‌ಗೆ ಸ್ಥಳಾಂತರಗೊಂಡಿತು. ರೂರ್ಕಿಯ ಸೇಂಟ್ ಆನ್ಸ್ ಸೀನಿಯರ್ ಸೆಕೆಂಡರಿ ಶಾಲೆ ಮತ್ತು ರಾಜಸ್ಥಾನದ ಬನಸ್ಥಲಿ ವಿದ್ಯಾಪೀಠದಲ್ಲಿ ಇವರು ತಮ್ಮ ಶಿಕ್ಷಣವನ್ನು ಪಡೆದರು. ಇವರು ೧೯೯೬ರಲ್ಲಿ ಇಂಗ್ಲಿಷ್ ಸಾಹಿತ್ಯದಲ್ಲಿ ಮಾಸ್ಟರ್ ಆಫ್ ಆರ್ಟ್ಸ್ ಪದವಿಗಾಗಿ ಕಲ್ಕತ್ತಾದ ಜಾದವ್‌ಪುರ ವಿಶ್ವವಿದ್ಯಾಲಯಕ್ಕೆ ಸೇರಿದರು. ಇವರು ಜಾದವ್‌ಪುರ ವಿಶ್ವವಿದ್ಯಾನಿಲಯದಲ್ಲಿದ್ದಾಗ, ೧೯೯೮ ರಲ್ಲಿ ರೈಟರ್ಸ್ ವರ್ಕ್‌ಶಾಪ್ ಮೂಲಕ ಪಿ. ಲಾಲ್ ಅವರ ಮೊದಲ ಕವನ ಪುಸ್ತಕವನ್ನು ಪ್ರಕಟಿಸಿದರು.
ಇವರು ಖರಗ್‌ಪುರದ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಯಲ್ಲಿ ಮಾನವಿಕ ಮತ್ತು ಸಮಾಜ ವಿಜ್ಞಾನ ವಿಭಾಗದಲ್ಲಿ ಜೂನಿಯರ್ ರಿಸರ್ಚ್ ಫೆಲೋ ಆಗಿದ್ದರು. ಇವರು ಮನೋವಿಶ್ಲೇಷಣೆ ಮತ್ತು ಸಾಹಿತ್ಯದ ಅಂತರಶಿಸ್ತೀಯ ಸಂಶೋಧನಾ ಕ್ಷೇತ್ರದಲ್ಲಿ ಕೆಲಸ ಮಾಡಿದರು. ನಂತರ ಇವರು ೨೦೦೫ ಇಂಗ್ಲಿಷ್ ಸಾಹಿತ್ಯದಲ್ಲಿ ಡಾಕ್ಟರೇಟ್ ಆಫ್ ಫಿಲಾಸಫಿಯನ್ನು ಪಡೆದರು. ಇವರು ೨೦೦೬ ರಲ್ಲಿ ಸ್ನಾತಕೋತ್ತರ ಸರ್ಕಾರಿ ಕಾಲೇಜು, ಸೆಕ್ಟರ್-೧೧, ಚಂಡೀಗಢದಲ್ಲಿ ಇಂಗ್ಲಿಷ್ ಸಹಾಯಕ ಪ್ರಾಧ್ಯಾಪಕರಾಗಿ ಸೇರಿದರು.
ಇವರ ಕವನಗಳು ಪ್ರಪಂಚದಾದ್ಯಂತ ವಿವಿಧ ಸಾಹಿತ್ಯ ನಿಯತಕಾಲಿಕೆಗಳು ಮತ್ತು ಸಂಕಲನಗಳಲ್ಲಿ ಪ್ರಕಟವಾಗಿವೆ. ಗುರುದೇವ್ ಚೌಹಾಣ್ ಎಂಬ ಇವರ ಕವನವನ್ನು ಲೇಯರ್ಡ್ ಎಂದು ಕರೆಯುತ್ತಾರೆ.
ದಿ ರೋಡ್ ಟೇಕನ್ ಎಂಬ ಇವರ ಮೊದಲ ಕಾದಂಬರಿಯನ್ನು ಏಪ್ರಿಲ್ ೨೦೧೫ ರಲ್ಲಿ ಕ್ರಿಯೇಟಿವ್ ಕ್ರೌಸ್ ಪಬ್ಲಿಷರ್ಸ್, ನವದೆಹಲಿಯ ಕರ್ನಲ್ ಮಹಿಪ್ ಚಡ್ಡಾ ಅವರು ಪ್ರಕಟಿಸಿದರು. ವಿಜಯವಾಡದ ಸಾಂಸ್ಕೃತಿಕ ಕೇಂದ್ರವು ಆಯೋಜಿಸಿದ್ದ ಅಮರಾವತಿ ಪೊಯೆಟಿಕ್ ಪ್ರಿಸ್ಮ್ ಕವಿಗಳ ವಾರ್ಷಿಕ ಉತ್ಸವದಲ್ಲಿ ಇವರನ್ನು ಗೌರವಿಸಲಾಯಿತು. ೨೦೧೮ ರಲ್ಲಿ ನಡೆದ PoiesisOnline ನ ಅಂತರರಾಷ್ಟ್ರೀಯ ಸಣ್ಣ ಕಥೆ ಸ್ಪರ್ಧೆಯಲ್ಲಿ "ಪೇಂಟಿಂಗ್ ಬ್ಲ್ಯಾಕ್ ಅಂಡ್ ಬ್ಲೂ" ಕಥೆಗಾಗಿ ಇವರು ಐದನೇ ಬಹುಮಾನವನ್ನು ಪಡೆದುಕೊಂಡರು.
ಭಟ್ಟಾಚಾರ್ಯ ಅವರು ಕಲೆ ಮತ್ತು ಸಂಸ್ಕೃತಿ ಕ್ಷೇತ್ರದಲ್ಲಿ ಅವರ ವ್ಯಾಪಕ ಕೆಲಸಕ್ಕಾಗಿ ಸಲಹೆಗಾರರಿಂದ ಚಂಡೀಗಢ ಆಡಳಿತಗಾರರಿಂದ ಪ್ರಶಂಸಾ ಪ್ರಶಸ್ತಿಯನ್ನು ಪಡೆದರು. ಡಿಸೆಂಬರ್, ೨೦೧೮ ರ ಹರಿದ್ವಾರ ಸಾಹಿತ್ಯೋತ್ಸವದಲ್ಲಿ, ನಾನು ಅನುಭವಿಸಿದ ಅಥವಾ ಗಮನಿಸಿದ ಅನನ್ಯ ವಿಷಯಗಳನ್ನು ನಾನು ಬರೆಯುತ್ತೇನೆ ಮತ್ತು ಸಮಾಜದ ಪ್ರಯೋಜನಕ್ಕಾಗಿ ಅವುಗಳನ್ನು ಪ್ರಕಟಿಸುತ್ತೇನೆ ಎಂದು ಹೇಳಿದರು.
೨೦೨೦ ರಲ್ಲಿ, ಇವರು ತಮ್ಮ ಸ್ಟಿಲ್ ಶೀ ಕ್ರೈಡ್ ಕಾದಂಬರಿಗೆ ಚಂಡೀಗಢ ಸಾಹಿತ್ಯ ಅಕಾಡೆಮಿಯಿಂದ ವರ್ಷದ ಅತ್ಯುತ್ತಮ ಪುಸ್ತಕ ಪ್ರಶಸ್ತಿಯನ್ನು ಪಡೆದರು. ಇವರು ತಮ್ಮ ತಾಯಿಯ ಅಜ್ಜ ಅಶೋಕ್ ಕುಮಾರ್ ಭಟ್ಟಾಚಾರ್ಯ ಅವರ ಮೈ ದಾಡು ಎಂಬ ಕವನಗಳ ಪುಸ್ತಕದ ಪ್ರಕಟಣೆಗಾಗಿ ಇವರು ಸಹಾಯಧನವನ್ನು ಪಡೆದರು.
ಅಖಿಲ ಭಾರತ ಯುವ ಲೇಖಕರ ದಿ ಲಿಟ್ ಡಿಜಿಟಲ್ ಅವಾರ್ಡ್ಸ್ ೨೦೨೦ ರ ನಾಲ್ಕು ತೀರ್ಪುಗಾರರ ಸದಸ್ಯರಲ್ಲಿ ಭಟ್ಟಾಚಾರ್ಯ ಒಬ್ಬರಾಗಿದ್ದರು.
ಜೂನ್ ೨೦೨೧ ರಲ್ಲಿ, ಮೊಸಾಯಿಕ್ ಪ್ರೆಸ್, ಯುಕೆ ಇಟಾಲಿಯನ್ ಭಾಷಾಂತರದ ಜೊತೆಗೆ ಇಂಗ್ಲಿಷ್‌ನಲ್ಲಿ ೪೯ ಕವನಗಳ ಕೊರೆಂಟಿ ಇನ್ಕ್ರೊಸಿಯೇಟ್ ಎಂಬ ದ್ವಿಭಾಷಾ ಪ್ರಕಟಣೆಯನ್ನು ಪ್ರಕಟಿಸಿದೆ. ಅನುರಾಧಾ ಭಟ್ಟಾಚಾರ್ಯ ಈ ಪುಸ್ತಕದಲ್ಲಿ ಕಾಣಿಸಿಕೊಂಡಿದ್ದಾರೆ.
ಇತರ ಪ್ರಕಟಣೆಗಳು
ಶೈಕ್ಷಣಿಕವಾಗಿ, ಡಾ. ಅನುರಾಧಾ ಭಟ್ಟಾಚಾರ್ಯ ಅವರು ಬೌದ್ಧಧರ್ಮದ ಬಗ್ಗೆ ವಿಮರ್ಶಾತ್ಮಕ ಪ್ರಬಂಧಗಳನ್ನು ಪ್ರಕಟಿಸಿದ್ದಾರೆ. ಜಾಕ್ವೆಸ್ ಲಕಾನ್, ಆಗಸ್ಟ್ ಸ್ಟ್ರಿಂಡ್ಬರ್ಗ್, ಮ್ಯಾಕ್ಸಿಮ್ ಗಾರ್ಕಿ, ಪಿರಾಂಡೆಲ್ಲೊ, ಆಲ್ಬರ್ಟ್ ಕ್ಯಾಮುಸ್, ಬರ್ಟೋಲ್ಟ್ ಬ್ರೆಚ್ಟ್, ಪೀಟರ್ ವೈಸ್, ಸಲ್ಮಾನ್ ರಶ್ದಿ ರೋ, ಮಿಲನ್ ರುಶ್ದಿ ರೋ, ಮಿಲನ್ ರಶ್ದಿ ರೋ ಜುಂಪಾ ಲಾಹಿರಿ ಮತ್ತು ಪಾಬ್ಲೋ ನೆರುಡಾ ಅವರು ವಿವಿಧ ಭಾರತೀಯ ಮುದ್ರಣ ನಿಯತಕಾಲಿಕಗಳಲ್ಲಿ ಪ್ರಕಟಗೊಂಡಿವೆ.
ಉಲ್ಲೇಖಗಳು
ವರ್ಗ:ಸಾಹಿತಿಗಳು ವರ್ಗ:ಕಾದಂಬರಿಗಾರ್ತಿ ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಪುನರ್ದತ್ತ
ವರ್ಗ:ವರ್ಷ-೧೯೭೬ ಕನ್ನಡಚಿತ್ರಗಳು
ಡಬ್ಲಿನ್
ಡಬ್ಲಿನ್ (, ಅಥವಾ ) ಒಂದು ದೊಡ್ಡ ನಗರ (ಒಂದು ಪ್ರಮುಖ ನಗರವಾಗಿದೆ ) ಹಾಗು ಐರ್ಲೆಂಡ್ ನ ರಾಜಧಾನಿ. ಐರಿಶ್ ಭಾಷೆಯಲ್ಲಿ ಇದನ್ನು ಅಧಿಕೃತವಾಗಿ ವಾಲ್ಯಾಹಾ ಕ್ಲೀಯ ಅಥವಾ ಅಥ್ ಕ್ಲಯಾಥ್  ಎಂದು ಕರೆಯಲಾಗುತ್ತದೆ; ಹೆಸರಿನ ಆಂಗ್ಲ ರೂಪಾಂತರವು ಐರಿಶ್ ಭಾಷೆಯ ದುಬ್ಹ್ ಲಿನ್ನ್  ಎಂಬ ಪದದಿಂದ ವ್ಯುತ್ಪತ್ತಿ ಹೊಂದಿದೆ. ಇದು "ಕಪ್ಪು ಕೊಳ" ಎಂಬ ಅರ್ಥವನ್ನು ನೀಡುತ್ತದೆ. ಈ ನಗರವು ಐರ್ಲೆಂಡ್ ನ ಪೂರ್ವ ಕಡಲ ತೀರದ ಮಧ್ಯಭಾಗದಲ್ಲಿ, ರಿವರ್ ಲಿಫಿ ಯ ಮುಖಭಾಗದಲ್ಲಿ ಹಾಗು ಡಬ್ಲಿನ್ ಪ್ರದೇಶದ ಮಧ್ಯದಲ್ಲಿ ನೆಲೆಗೊಂಡಿದೆ. ಮೂಲವಾಗಿ ಒಂದು ವೈಕಿಂಗ್ ನೆಲೆಯಾಗಿ ಸ್ಥಾಪನೆಗೊಂಡರೂ, ಡಬ್ಲಿನ್ ನ ಸಾಮ್ರಾಜ್ಯವಾಗಿ ಹೊರಹೊಮ್ಮಿ ನಾರ್ಮನ್ ಆಕ್ರಮಣದ ನಂತರ ದ್ವೀಪದ ಒಂದು ಪ್ರಮುಖ ನಗರವಾಯಿತು. ಇಂದು, ನಗರವು ಗ್ಲೋಬಲ್ ಫೈನಾನ್ಶಿಯಲ್ ಸೆಂಟರ್ಸ್ ಇಂಡೆಕ್ಸ್ ನಲ್ಲಿ 23ನೇ ಸ್ಥಾನವನ್ನು ಗಳಿಸಿದೆ, ಹಾಗು ಯಾವುದೇ ಯುರೋಪಿಯನ್ ರಾಜಧಾನಿಗಳಿಗಿಂತ ಅತ್ಯಂತ ವೇಗವಾಗಿ ಬೆಳೆಯುತ್ತಿರುವ ಜನಸಂಖ್ಯೆಯನ್ನು ಹೊಂದಿದೆ. ಇದಲ್ಲದೆ ಒಂದು ಗ್ಲೋಬಲ್ ಸಿಟಿ ಎಂದು GaWC ಪಟ್ಟಿ ಮಾಡಿರುವುದರ ಜೊತೆಗೆ, ಆಲ್ಫಾದ ಸ್ಥಾನವನ್ನು ಗಳಿಸಿದೆ - ಇದು ಡಬ್ಲಿನ್ ನಗರವನ್ನು ವಿಶ್ವದ ಅಗ್ರ 25 ನಗರಗಳಲ್ಲಿ ಒಂದೆಂಬ ಸ್ಥಾನವನ್ನು ಗಳಿಸಿಕೊಟ್ಟಿದೆ. ಡಬ್ಲಿನ್, ಐರ್ಲೆಂಡ್ ದ್ವೀಪಕ್ಕೆ ಒಂದು ಐತಿಹಾಸಿಕ ಹಾಗು ಸಮಕಾಲೀನ ಸಂಸ್ಕೃತಿಯ ಕೇಂದ್ರವಾಗಿರುವುದರ ಜೊತೆಗೆ ಶಿಕ್ಷಣ, ಕಲೆ, ಆಡಳಿತ ಚಟುವಟಿಕೆ, ಆರ್ಥಿಕತೆ ಹಾಗು ಕೈಗಾರಿಕೆಗೆ ಒಂದು ಆಧುನಿಕ ಕೇಂದ್ರವಾಗಿದೆ.
ಹೆಸರು
ಡಬ್ಲಿನ್ ಎಂಬ ಪದವು ಐರಿಶ್ ಭಾಷೆಯ ದುಬ್ಹ್ ಲಿನ್ನ್ ಎಂಬ ಪದದಿಂದ ವ್ಯುತ್ಪತ್ತಿಯನ್ನು ಹೊಂದಿದೆ (ಅರ್ಥ "ಬ್ಲಾಕ್ ಪೂಲ್"(ಕಪ್ಪು ಕೊಳ). ಆಧುನಿಕ ಐರಿಶ್ ಭಾಷೆಯಲ್ಲಿರುವ ನಗರದ ಸಾಮಾನ್ಯ ಹೆಸರೆಂದರೆ Baile Átha Cliath ("ಅಡೆತಡೆಯ ಹಾಯ್ಗಡದ ನಗರ" ಎಂಬ ಅರ್ಥವನ್ನು ನೀಡುತ್ತದೆ).Áth Cliath ಎಂಬುದು ಒಂದು ಸ್ಥಳ-ನಾಮ. ಇದು ಹ್ಯೂಸ್ಟನ್ ನಿಲ್ದಾಣದ ಸಮೀಪ ಲಿಫೆ ನದಿಯ ಹಾಯ್ಗಡವನ್ನು ಸೂಚಿಸುವ ಸ್ಥಳ-ನಾಮ.Baile Átha Cliath ಮುಂಚೆ ಆಂಗಿಯೇರ್ ಸ್ಟ್ರೀಟ್‌ನ ಪ್ರದೇಶದಲ್ಲಿ ನೆಲೆಗೊಂಡಿದ್ದ ಒಂದು ಕ್ರಿಶ್ಚಿಯನ್ ಮಂದಿರವಾಗಿತ್ತೆಂದು ಭಾವಿಸಲಾಗಿದೆ. ಇದು ಪ್ರಸಕ್ತ ವೈಟ್ ಫ್ರಯಾರ್ ಸ್ಟ್ರೀಟ್ ಕಾರ್ಮೆಲೈಟ್ ಚರ್ಚ್ ನ ವಶದಲ್ಲಿದೆ.
ನಂತರದ ಸ್ಕ್ಯಾಂಡಿನೇವಿಯನ್ ನೆಲೆಯು ರಿವರ್ ಪೋಡಲ್ ನ ಮೇಲೆ ಸ್ಥಾಪಿತವಾಗಿದೆ, ಇದು ಈಗಿನ ವುಡ್ ಕ್ವೇ ಪ್ರದೇಶದ ಕ್ರೈಸ್ಟ್ ಚರ್ಚ್ ನ ಪೂರ್ವ ಭಾಗಕ್ಕಿರುವ ಲಿಫೆ ನದಿಯ ಒಂದು ಉಪನದಿ. ಸ್ಕ್ಯಾಂಡಿನೇವಿಯನ್ನರು ಈ ದುಬ್ಹ್ ಲಿನ್ನ್ ಸರೋವರವನ್ನು ತಮ್ಮ ಹಡಗುಗಳನ್ನು ಲಂಗರು ಹಾಕಿ ನಿಲ್ಲಿಸಲು ಬಳಕೆ ಮಾಡಿಕೊಳ್ಳುತ್ತಿದ್ದರು ಜೊತೆಗೆ ಇದು ಪೋಡಲ್ ಉಪನದಿಯ ಮೂಲಕ ಲಿಫೆ ನದಿಗೆ ಸಂಪರ್ಕವನ್ನು ಕಲ್ಪಿಸಿತ್ತು. ದುಬ್ಹ್ ಲಿನ್ನ್ ಹಾಗು ಪೋಡಲ್ ನದಿಗಳನ್ನು 1700ರ ಪ್ರಾರಂಭದಲ್ಲಿ ಮುಚ್ಚಿಹಾಕಲಾಯಿತು ಜೊತೆಗೆ ನಗರದ ವಿಸ್ತರಣೆಯ ಜೊತೆಗೆ ಈ ನದಿಗಳ ನೆನಪು ಅಳಿಸಿಹೋಯಿತು. ಇಂದಿನ ಕ್ಯಾಸಲ್ ಗಾರ್ಡನ್ ಪ್ರದೇಶದಲ್ಲಿ ದುಬ್ಹ್ ಲಿನ್ನ್ ನದಿಯು ನೆಲೆಗೊಂಡಿತ್ತು. ಈ ಪ್ರದೇಶವು ಡಬ್ಲಿನ್ ಕ್ಯಾಸಲ್ ನಲ್ಲಿರುವ ಚೆಸ್ಟರ್ ಬೆಟ್ಟಿ ಲೈಬ್ರರಿಯ ಎದುರಿನಲ್ಲಿತ್ತು.
ದಿ ಕ್ಯಾಟಲ್ ರೈಡ್ ಆಫ್ ಕೂಲೆಯ್ ಎಂಬ ಹೆಸರಿನಿಂದಲೂ ಪರಿಚಿತವಾಗಿರುವ ಟೈನ್ ಬೊ ಕುಲಿಂಜೆ  ಡಬ್ಲಿನ್ಡ್ ರಿಸ್ಸ ರಾಟರ್ ಅಥ್ ಕ್ಲಯಾಥ್  ಉಲ್ಲೇಖಿಸುತ್ತದೆ. ಇದರರ್ಥ ಡಬ್ಲಿನ್ ನನ್ನು ಅಥ್ ಕ್ಲಯಾಥ್ ಎಂದು ಕರೆಯಲಾಗುತ್ತದೆ. ಐರಿಶ್ ಭಾಷೆಯಲ್ಲಿ, ದುಬ್ಹ್ ನ್ನು ಡುವ್   ಅಥವಾ ಡುಫ್   ಎಂದು ಸರಿಯಾಗಿ ಉಚ್ಚರಿಸಲಾಗುತ್ತದೆ. ನಗರದ ಹೆಸರಿನ ಮೂಲ ಉಚ್ಚಾರಣೆಯನ್ನು ಓಲ್ಡ್ ನಾರ್ಸ್ ನಲ್ಲಿ Dyf lin (ಡೈಫ್ಲಿನ್) ಓಲ್ಡ್ ಇಂಗ್ಲಿಷ್ ನಲ್ಲಿ Dif elin  (ಡೈಫ್‌ಲಿನ್) ಹಾಗು ಆಧುನಿಕ ಮಾಂಕ್ಸ್ ನಲ್ಲಿ Div lyn  (ಡಿವಿಲಿನ್) ಎಂದೇ ಉಳಿಸಿಕೊಂಡು ಬರಲಾಗಿದೆ. ಐತಿಹಾಸಿಕವಾಗಿ, ಐರಿಶ್ ಭಾಷೆಯಲ್ಲಿ ಬಳಸಲಾಗುವ ಸಾಂಪ್ರದಾಯಿಕ ಗೇಲಿಕ್ ಲಿಪಿ ಯಲ್ಲಿ, bh ಅಕ್ಷರವನ್ನು b  ಅಕ್ಷರದ ಮೇಲೆ ಒಂದು ಚುಕ್ಕೆ ಇಡುವುದರ ಮೂಲಕ ಬರೆಯಲಾಗುತ್ತದೆ, ಇದು 'ಡು ಲಿನ್ನ್' ಅಥವಾ 'ಡು ಲಿನ್ನ್' ಎಂದು ನಿರೂಪಿತವಾಗುತ್ತದೆ. ಐರಿಶ್ ಭಾಷೆಯ ಅರಿವಿರದವರು ಚುಕ್ಕೆಯನ್ನು ಉಪೇಕ್ಷಿಸಿ ಹೆಸರನ್ನು ಡಬ್ಲಿನ್ ಎಂದು ಉಚ್ಚರಿಸಿದರು.
ಇತಿಹಾಸ
thumb|left|ಡಬ್ಲಿನ್ ಕೋಟೆ thumb|left|ರಾತ್ರಿಯಲ್ಲಿ ಡಬ್ಲಿನ್ ಗ್ರೀಕ್ ಖಗೋಳಶಾಸ್ತ್ರಜ್ಞ ಹಾಗು ಭೂಪಟ ತಯಾರಕ ಟಾಲಮಿಯ ಬರವಣಿಗೆಗಳು ಬಹುಶಃ ಈಗಿನ ಡಬ್ಲಿನ್ ಪ್ರದೇಶದಲ್ಲಿನ ಮೊದಲ ಮಾನವ ವಸತಿಯ ಬಗ್ಗೆ ದಾಖಲೆಯನ್ನು ಒದಗಿಸುತ್ತದೆ. ಸುಮಾರು 140 A.D.ಯ ಸುಮಾರಿಗೆ ಒಂದು ವಸಾಹತನ್ನು ಅವರು ಸೂಚಿಸುವುದರ ಜೊತೆಗೆ ಅದನ್ನು Eblana Civitasಎಂದು ಕರೆಯುತ್ತಾರೆ. 'ದುಬ್ಹ್ ಲಿನ್ನ್' ನಲ್ಲಿನ ವಸಾಹತನ್ನು ಬಹುಶಃ ಮೊದಲ ಶತಮಾನ BCಯಷ್ಟು ಹಿಂದಿನವರೆಗೂ ಗಣನೆಗೆ ತೆಗೆದುಕೊಳ್ಳಬಹುದು. ನಂತರ ಅಲ್ಲಿ ಒಂದು ಕ್ರೈಸ್ತಮಂದಿರವನ್ನು ನಿರ್ಮಿಸಲಾಯಿತು. ಆದಾಗ್ಯೂ 841ರ ಸುಮಾರಿಗೆ ನಾರ್ಸ್ಅಲ್ಲಿ ಪಟ್ಟಣವನ್ನು ಸ್ಥಾಪಿಸಿದರು. ನೂತನ ನಗರವು ಮುಂಚಿನ ಐರಿಶ್ ಹೆಸರಿನ ಆಂಗ್ಲ ರೂಪ ಹಾಗು ನಂತರದ ಐರಿಶ್ ಹೆಸರಿನ ಮೂಲ ರೂಪವನ್ನು ಉಳಿಸಿಕೊಂಡಿದೆ.
thumb|ರಿವರ್ ಲಿಫೆ ಯ ಉತ್ತರ ದಂಡೆಯಲ್ಲಿರುವ ದಿ ಕಸ್ಟಮ್ ಹೌಸ್ ಕಳೆದ 17ನೇ ಶತಮಾನದ ನಂತರ ನಗರವು ವೈಡ್ ಸ್ಟ್ರೀಟ್ಸ್ ಕಮಿಷನ್ ನ ಸಹಾಯದಿಂದ ವ್ಯಾಪಕವಾಗಿ ವಿಸ್ತಾರವಾಯಿತು. ಕಳೆದ 1600ರ ಹೊತ್ತಿಗೆ 10,000ದಷ್ಟಿದ್ದ ಜನಸಂಖ್ಯೆಯು 1700ರ ಹೊತ್ತಿಗೆ 50,000ದಷ್ಟು ಅಧಿಕವಾಯಿತು. 1649-51ರಲ್ಲಿ ಹರಡಿದ ಸಾಂಕ್ರಾಮಿಕ ಪ್ಲೇಗ್ ರೋಗದ ಹೊರತಾಗಿಯೂ ಜನಸಂಖ್ಯೆಯಲ್ಲಿ ಈ ಪ್ರಮಾಣವು ಬೆಳೆಯಿತು. ಜಾರ್ಜಿಯನ್ ಡಬ್ಲಿನ್ ನಗರವು ಸ್ವಲ್ಪ ಕಾಲ ಲಂಡನ್ ನಂತರ ಬ್ರಿಟಿಶ್ ಸಾಮ್ರಾಜ್ಯದ ಎರಡನೇ ಅತಿ ದೊಡ್ಡ ನಗರವೆನಿಸುವುದರ ಜೊತೆಗೆ ಯುರೋಪಿಯನ್ ನಗರದಲ್ಲೇ ಐದನೇ ಅತಿ ದೊಡ್ಡ ನಗರವಾಗಿತ್ತು. ಡಬ್ಲಿನ್‌ನ ಅತ್ಯಂತ ಗಮನಾರ್ಹ ವಾಸ್ತುಶಿಲ್ಪಗಳು ಈ ಅವಧಿಯಲ್ಲೇ ಬೆಳಕಿಗೆ ಬಂದವು. ಕಳೆದ 1759ರಲ್ಲಿ St. ಜೇಮ್ಸ್'ಸ್ ಗೇಟ್ ನಲ್ಲಿ ಸ್ಥಾಪಿತವಾದ ಗಿನಿಸ್ ಬ್ರೂಅರಿ (ಮಧ್ಯ ತಯಾರಿಸುವ ಸ್ಥಳ)ಯು ನಗರದ ಆರ್ಥಿಕತೆಯ ಮೇಲೆ ಒಂದು ಗಮನಾರ್ಹವಾದ ಪರಿಣಾಮವನ್ನು ಬೀರಿತು. ಅದರ ಸ್ಥಾಪನೆಯ ನಂತರ ಹೆಚ್ಚಿನ ಅವಧಿಗೆ, ಗಿನಿಸ್ ಬ್ರೂಯರಿಯು ನಗರದಲ್ಲಿ ಹೆಚ್ಚಿನ ಜನರಿಗೆ ಕೆಲಸವನ್ನು ನೀಡಿತ್ತು, ಆದರೆ ಗಿನಿಸ್‌ನಲ್ಲಿ ಕ್ಯಾಥೊಲಿಕ್ ರನ್ನು ಕೆಳ ದರ್ಜೆಯ ನೌಕರಿಗೆ ಮಾತ್ರ ಸೀಮಿತಗೊಳಿಸಲಾಗಿತ್ತು. ಇವರು 1960ರ ದಶಕದ ಸುಮಾರಿಗೆ ಮಾತ್ರ ಆಡಳಿತ ನಿರ್ವಹಣೆಯ ಮಟ್ಟವನ್ನು ಪ್ರವೇಶಿಸಿದರು. ಐರಿಶ್ ಸ್ವಾತಂತ್ರ್ಯದ ನಂತರ ಐರಿಶ್ ತೆರಿಗೆಯಿಂದ ತಪ್ಪಿಸಿಕೊಳ್ಳಲು ಗಿನಿಸ್ ಕಾರ್ಪೋರೆಟ್ ಕೇಂದ್ರ ಕಾರ್ಯಾಲಯವನ್ನು 1930ರ ದಶಕದಲ್ಲಿ ಲಂಡನ್‌ಗೆ ಸ್ಥಳಾಂತರಿಸಲಾಯಿತು. UKಗೆ ಸರಬರಾಜು ಮಾಡಲು ಲಂಡನ್‌ನ ಪಾರ್ಕ್ ರಾಯಲ್‌ನಲ್ಲಿ ಡಬ್ಲಿನ್‌ಗೆ ಪೈಪೋಟಿಯಾಗಿ ಬ್ರೂಯರಿ ಆರಂಭವಾಯಿತು. 1742ರಲ್ಲಿ ಹಾಂಡೆಲ್ ರ "ಮೆಸ್ಸಿಯ" ತಂಡವು ಮೊದಲ ಬಾರಿಗೆ ಫಿಶ್ಆಮ್ಬಲ್ ಸ್ಟ್ರೀಟ್‌ನ ನ್ಯೂ ಮ್ಯೂಸಿಕ್ ಹಾಲ್‌ನಲ್ಲಿ ಪ್ರದರ್ಶನ ನೀಡಿತು. St. ಪ್ಯಾಟ್ರಿಕ್'ಸ್ ಹಾಗು ಕ್ರೈಸ್ಟ್ ಚರ್ಚ್ ಕ್ಯಾಥೆಡ್ರಲ್‌ಗಳ ಗಾಯಕವೃಂದದಿಂದ 26 ಬಾಲಕರು ಹಾಗು ಐದು ಪುರುಷರು ಇದರಲ್ಲಿ ಭಾಗಿಯಾಗಿದ್ದರು. thumb|left|ಓ'ಕಾನ್ನೆಲ್ ಬ್ರಿಜ್ ಹಾಗು ಓ'ಕಾನ್ನೆಲ್ ಸ್ಟ್ರೀಟ್, ಎರಡೂ ಹೆಸರನ್ನು ಡೆನಿಯಲ್ ಓ'ಕಾನ್ನೆಲ್, ಹಾಗು ಲಿಬರ್ಟಿ ಹಾಲ್ ನ ಜ್ಞಾಪಕಾರ್ಥವಾಗಿ ಇರಿಸಲಾಗಿದೆ ಆಕ್ಟ್ ಆಫ್ ಯೂನಿಯನ್, 1800ರ ನಂತರ, ಸರ್ಕಾರದ ಸ್ಥಾನ ವೆಸ್ಟ್ ಮಿನಿಸ್ಟರ್ ಗೆ ಸ್ಥಳಾಂತರಗೊಂಡ ನಂತರ, ಡಬ್ಲಿನ್ ಕುಗ್ಗುವಿಕೆಯ ಅವಧಿಯನ್ನು ಪ್ರವೇಶಿಸಿತು. ಆದರೂ ಡಬ್ಲಿನ್ ಆಡಳಿತದ ಕೇಂದ್ರ ಸ್ಥಾನವಾಗಿರುವುದರ ಜೊತೆಗೆ ಐರ್ಲೆಂಡ್ ನ ಹೆಚ್ಚಿನ ಜನಕ್ಕೆ ಸಾರಿಗೆ ವ್ಯವಸ್ಥೆಯ ಕೇಂದ್ರವಾಗಿತ್ತು. ಡಬ್ಲಿನ್, ಹದಿನೆಂಟನೆ ಹಾಗು ಹತ್ತೊಂಬತ್ತನೇ ಶತಮಾನಗಳ ಕೈಗಾರಿಕಾ ಕ್ರಾಂತಿಯಲ್ಲಿ ಪ್ರಮುಖ ಪಾತ್ರ ವಹಿಸಲಿಲ್ಲ: ಐರ್ಲೆಂಡ್ ಆ ಅವಧಿಯಲ್ಲಿ ಬಳಕೆಯಾಗುತ್ತಿದ್ದ ಇಂಧನ ಕಲ್ಲಿದ್ದಿಲಿನ ಸ್ಥಳೀಯ ಮೂಲವನ್ನು ಹೊಂದಿರಲಿಲ್ಲ. ಜೊತೆಗೆ ಡಬ್ಲಿನ್ ಬ್ರಿಟನ್ ಹಾಗು ಐರ್ಲೆಂಡ್‌ನ ಕೈಗಾರಿಕಾ ಅಭಿವೃದ್ಧಿಯ ಇನ್ನೊಂದು ಪ್ರಮುಖ ಚಾಲಕಶಕ್ತಿಯಾದ ಹಡಗು ತಯಾರಿಕೆಯ ಕೇಂದ್ರವಾಗಿರಲಿಲ್ಲ. ಈ ಅವಧಿಯಲ್ಲಿ ಅಂತಾರಾಷ್ಟ್ರೀಯ ವ್ಯಾಪಾರ, ಕಾರ್ಖಾನೆ-ಆಧಾರಿತ ಲೈನೆನ್ ಬಟ್ಟೆ ತಯಾರಿಕೆ ಹಾಗು ನೌಕಾನಿರ್ಮಾಣದ ಸಂಯೋಜನೆಯಿಂದ ಡಬ್ಲಿನ್‌ಗಿಂತ ಹೆಚ್ಚಿನ ವೇಗದಲ್ಲಿ ಬೆಲ್ಫಾಸ್ಟ್ ಬೆಳವಣಿಗೆ ಹೊಂದಿತು.
ಕಳೆದ 1916ರ ಈಸ್ಟರ್ ರೈಸಿಂಗ್(ಈಸ್ಟರ್ ದಂಗೆ) ನಗರದ ಹಲವಾರು ಭಾಗಗಳಲ್ಲಿ ಸಂಭವಿಸುವುದರ ಜೊತೆಗೆ ನಗರದ ಕೇಂದ್ರ ಭಾಗದಲ್ಲಿ ಹೆಚ್ಚಿನ ಪ್ರಾಕೃತಿಕ ವಿನಾಶಕ್ಕೆ ಕಾರಣವಾಯಿತು. ಆಂಗ್ಲೋ-ಐರಿಶ್ ಯುದ್ಧ ಹಾಗು ಐರಿಶ್ ಅಂತರ್ಯುದ್ಧವು ನಗರದ ಇನ್ನೂ ಹೆಚ್ಚಿನ ನಾಶಕ್ಕೆ ಕಾರಣವಾಗುವುದರ ಜೊತೆಗೆ ನಗರದ ಕೆಲವು ಅತ್ಯಂತ ಸುಂದರ ಕಟ್ಟಡಗಳು ಅವಶೇಷಗಳಾಗಿ ಉಳಿಯಿತು. ದಿ ಐರಿಶ್ ಫ್ರೀ ಸ್ಟೇಟ್ ಸರಕಾರವು ನಗರದ ಕೇಂದ್ರ ಭಾಗವನ್ನು ಮರುನಿರ್ಮಿಸುವುದರ ಜೊತೆಗೆ ಡೈಲ್ (ಐರಿಶ್ ಸಂಸತ್ತು) ನ್ನು ಲೆಯಿನ್‌ಸ್ಟರ್ ಹೌಸ್ ನಲ್ಲಿ ಪ್ರತಿಷ್ಠಾಪಿಸಿತು. thumb|ಏಕೀಕೃತ ವಾಣಿಜ್ಯ ಟೆರೇಸ್‌ಗಳು ನದಿಯಿಂದ ಹಾದು GPO ಎಡೆಗೆ ಸಾಗುವುದರೊಂದಿಗೆ ಕಾರ್ಲಿಸಲ್ ಬ್ರಿಜ್ c. 1840, ವೈಡ್ ಸ್ಟ್ರೀಟ್ ಕಮಿಷನ್‌ನ ಹಸ್ತಕ್ಷೇಪದ ಪ್ರಮಾಣವನ್ನು ತೋರಿಸುತ್ತಿದೆ.|link=Special:FilePath/Carlisle_Bridge,_Sackville_St.jpeg ಹೊಸ ರಾಜ್ಯದ ಸ್ಥಾಪನೆಯು ಡಬ್ಲಿನ್‌ನ ದೆಸೆ ಬದಲಾಗುವುದರಲ್ಲಿ ಫಲ ಕಂಡಿತು.ಸ್ವಾತಂತ್ರ್ಯದಿಂದ ಯಾವುದೇ ಐರಿಶ್ ನಗರಕ್ಕಿಂತ ಡಬ್ಲಿನ್ ಹೆಚ್ಚಿನ ಪ್ರಯೋಜನ ಪಡೆಯಿತು. ಆದರೂ ಇದು ಸ್ಪಷ್ಟವಾಗಿ ವ್ಯಕ್ತವಾಗಲಿಕ್ಕೆ ಹೆಚ್ಚಿನ ಸಮಯವನ್ನು ತೆಗೆದುಕೊಂಡಿತು. ದಿ ಎಮರ್ಜೆನ್ಸಿ (ವಿಶ್ವ ಯುದ್ಧ II)ಯ ಮೂಲಕ, 1960ರ ದಶಕದ ತನಕವೂ, ಡಬ್ಲಿನ್ ಬಹಳ ಕಾಲದವರೆಗೂ ರಾಜಧಾನಿಯಾಗಿ ಉಳಿದುಕೊಂಡಿತ್ತು: ವಿಶೇಷವಾಗಿ ನಗರ ಕೇಂದ್ರದಲ್ಲಿ ವಾಸ್ತುಶಿಲ್ಪವು ಸ್ಥಿರವಾಗಿ ಉಳಿದುಕೊಂಡಿತ್ತು.ಹಿಂದಿನ 19ನೇ ಶತಮಾನದ ಯುರೋಪ್‌ನ ನಗರವೆಂಬ ಉಪನಾಮವನ್ನೂ ಹೊಂದಿತ್ತು. ಇದರಿಂದಐತಿಹಾಸಿಕ ಚಲನಚಿತ್ರ ನಿರ್ಮಾಣಕ್ಕೆ ನಗರವು ಸೂಕ್ತವೆನಿಸಿತ್ತು. ಚಲನಚಿತ್ರಗಳಾದ ದಿ ಬ್ಲೂ ಮ್ಯಾಕ್ಸ್ ಹಾಗು ಮೈ ಲೆಫ್ಟ್ ಫೂಟ್  ಮುಂತಾದ ಹಲವು ನಿರ್ಮಾಣಗಳು ಈ ಅವಧಿಯ ನಗರದೃಶ್ಯಗಳನ್ನು ಸೆರೆ ಹಿಡಿದವು. ಇದು ನಂತರದ ಸಿನಿಮಾ ಕಲೆ ಹಾಗು ಚಿತ್ರ-ನಿರ್ಮಾಣದ ಯಶಸ್ಸಿಗೆ ಬುನಾದಿಯಾಯಿತು. ಹೆಚ್ಚಿನ ಸಮೃದ್ಧಿಯೊಂದಿಗೆ, ಆಧುನಿಕ ವಾಸ್ತುಶಿಲ್ಪವನ್ನು ನಗರದಲ್ಲಿ ಪರಿಚಯಿಸಲಾಯಿತು.ಇದಕ್ಕೆ ಸಮಾನಾಂತರವಾಗಿ ನಗರದ ಭವ್ಯತೆಯನ್ನು ಶಾಶ್ವತವಾಗಿ ಕಳೆದುಕೊಳ್ಳದಂತೆ, ಡಬ್ಲಿನ್‌ನ ರಸ್ತೆಗಳಲ್ಲಿ ಜಾರ್ಜಿಯನ್ ಹಿರಿಮೆಯನ್ನು ಮರುಸ್ಥಾಪಿಸುವ ನಿಟ್ಟಿನಲ್ಲಿ ಒಂದು ಹುರುಪಿನ ಅಭಿಯಾನ ಆರಂಭವಾಯಿತು. ಕಳೆದ 1997ರಿಂದೀಚೆಗೆ,ಅಗಾಧವಾದ ಖಾಸಗಿ ಕ್ಷೇತ್ರ ಹಾಗು ವಸತಿ, ಸಾರಿಗೆ, ಹಾಗು ವ್ಯಾಪಾರದಲ್ಲಿ ಅಭಿವೃದ್ಧಿಯೊಂದಿಗೆ ಡಬ್ಲಿನ್‌ನ ಭೂದೃಶ್ಯವು ವಿಪುಲವಾದ ಬದಲಾವಣೆ ಕಂಡಿದೆ. (ಡೆವಲಪ್ಮೆಂಟ್ ಅಂಡ್ ಪ್ರಿಸರ್ವೆಶನ್ ಇನ್ ಡಬ್ಲಿನ್ ನೋಡಿ). ಕೆಲವೊಂದು ಜನಪ್ರಿಯ ಡಬ್ಲಿನ್ ರಸ್ತೆ ಮೂಲೆಗಳನ್ನು ಇಂದಿಗೂ ಪಬ್ ಅಥವಾ ವ್ಯವಹಾರಗಳಿಗೆ ಹೆಸರಿಸಲಾಗಿದೆ. ಇವುಗಳು ರಸ್ತೆಯ ಮುಚ್ಚುವಿಕೆ ಅಥವಾ ಮರು ಅಭಿವೃದ್ಧಿಗೆ ಮುಂಚೆ ಸ್ಥಳವನ್ನು ಆಕ್ರಮಿಸಿಕೊಂಡಿದ್ದವು.
ಕಳೆದ 12ನೇ ಶತಮಾನದ ಆಂಗ್ಲೋ-ನಾರ್ಮನ್ ಆಳ್ವಿಕೆಯ ಪ್ರಾರಂಭದಿಂದ, ನಗರವು ಐರ್ಲೆಂಡ್ ದ್ವೀಪದ ರಾಜಧಾನಿಯಾಗಿ ವಿವಿಧಭೂರಾಜಕೀಯಅಸ್ತಿತ್ವಗಳಲ್ಲಿ ಕಾರ್ಯನಿರ್ವಹಿಸಿತು:
ಕಳೆದ 2003ರಲ್ಲಿ BBC ಯುರೋಪಿನುದ್ದಕ್ಕೂ ನಡೆಸಿದ ಸಮೀಕ್ಷೆಯಲ್ಲಿ, 112 ನಗರ ಹಾಗು ಗ್ರಾಮೀಣ ಪ್ರದೇಶದ 11,200 ನಿವಾಸಿಗಳನ್ನು ಪ್ರಶ್ನಿಸಿದಾಗ, ಯುರೋಪ್ ನಲ್ಲಿ ವಾಸಿಸಲು ಡಬ್ಲಿನ್ ಅತ್ಯುತ್ತಮ ರಾಜಧಾನಿ ನಗರವೆಂದು ಉತ್ತರಿಸಿದರು.
ಡಬ್ಲಿನ್ ನಗರ ಅಥವಾ ಕೌಂಟಿಯ ಒಬ್ಬ ವ್ಯಕ್ತಿಯನ್ನು ಸಾಮಾನ್ಯವಾಗಿ "ಡಬ್" ಎಂದು ಸೂಚಿಸಲಾಗುತ್ತದೆ.
ಸಾಹಿತ್ಯ, ನಾಟಕ ಹಾಗು ಕಲೆ
ನಗರವು ಒಂದು ವಿಶ್ವ-ವಿಖ್ಯಾತವಾದ ಸಾಹಿತ್ಯಕ ಇತಿಹಾಸವನ್ನು ಹೊಂದಿರುವುದರ ಜೊತೆಗೆ ಪ್ರಮುಖ ಬರಹಗಾರರನ್ನು ಹುಟ್ಟು ಹಾಕಿದೆ, ಇವರಲ್ಲಿ ನೋಬಲ್ ಪ್ರಶಸ್ತಿ ಪುರಸ್ಕೃತರಾದ ವಿಲ್ಲಿಯಮ್ ಬಟ್ಲರ್ ಏಟ್ಸ್, ಜಾರ್ಜ್ ಬರ್ನಾರ್ಡ್ ಷಾ ಹಾಗು ಸ್ಯಾಮ್ಯುಯಲ್ ಬೆಕೆಟ್ ಮುಂತಾದವರು ಸೇರಿದ್ದಾರೆ. ಡಬ್ಲಿನ್ ನ ಇತರ ಪ್ರಭಾವಿ ಬರಹಗಾರರು ಹಾಗು ನಾಟಕಕಾರರಲ್ಲಿ ಆಸ್ಕರ್ ವೈಲ್ಡ್, ಜೊನಾಥನ್ ಸ್ವಿಫ್ಟ್, ಹಾಗು ಡ್ರ್ಯಾಕುಲದ ಸೃಷ್ಟಿಕರ್ತ ಬ್ರಾಮ್ ಸ್ಟೋಕರ್ ಸೇರಿದ್ದಾರೆ. ಆದಾಗ್ಯೂ, ಜೇಮ್ಸ್ ಜಾಯ್ಸ್ ರ ಮಹತ್ವಪೂರ್ಣ ಕೃತಿಗಳ ಸ್ಥಳವಾಗಿ ಇದು ವಾದಯೋಗ್ಯವಾಗಿ ಅತ್ಯಂತ ಪ್ರಖ್ಯಾತವಾಗಿದೆ. ಅವರ ಅತ್ಯಂತ ಪ್ರಸಿದ್ಧ ಕೃತಿ ಯುಲಿಸ್ಸಸ್, ಡಬ್ಲಿನ್ ನಲ್ಲಿ ರಚನೆಗೊಂಡಿರುವುದರ ಜೊತೆಗೆ ಸ್ಥಳೀಯ ವಿವರಣೆಯನ್ನು ಹೊಂದಿದೆ. ಡಬ್ಲಿನರ್ಸ್ ಎಂಬುದು ಜಾಯ್ಸ್ ರ ಸಣ್ಣ ಕಥೆಗಳ ಒಂದು ಸಂಗ್ರಹ. ಇದರಲ್ಲಿ 20ನೇ ಶತಮಾನದ ಪೂರ್ವ ಭಾಗದಲ್ಲಿ ನಡೆದ ಘಟನೆಗಳನ್ನು ಹಾಗು ಅಲ್ಲಿನ ನಿವಾಸಿಗಳ ವೈಶಿಷ್ಟ್ಯಪೂರ್ಣ ಗುಣಗಳ ವಿವರಣೆಯನ್ನು ಒಳಗೊಂಡಿದೆ. ಇದರ ಜೊತೆಯಲ್ಲಿ ನಗರದ ಇತರ ಹೆಸರಾಂತ ಬರಹಗಾರರಲ್ಲಿ J.M.ಸಿಂಜ್, ಸಿಯಾನ್ ಓ'ಕಾಸೆಯ್, ಬ್ರೆಂಡನ್ ಬೆಹನ್, ಮೇವೆ ಬಿಂಚಿ, ಹಾಗು ರಾಡಿ ಡಾಯ್ಲೆ ಸೇರಿದ್ದಾರೆ. ಐರ್ಲೆಂಡ್‌ನ ಅತ್ಯಂತ ದೊಡ್ಡ ಗ್ರಂಥಾಲಯಗಳು ಹಾಗು ಸಾಹಿತ್ಯಕ ಸಂಗ್ರಹಾಲಯಗಳು ಡಬ್ಲಿನ್‍‌ನಲ್ಲಿ ಕಂಡುಬರುತ್ತದೆ, ಇದರಲ್ಲಿ ನ್ಯಾಷನಲ್ ಪ್ರಿಂಟ್ ಮ್ಯೂಸಿಯಂ ಆಫ್ ಐರ್ಲೆಂಡ್ ಹಾಗು ನ್ಯಾಷನಲ್ ಲೈಬ್ರರಿ ಆಫ್ ಐರ್ಲೆಂಡ್ಸೇರಿವೆ.
thumb|upright|ಬುಕ್ ಆಫ್ ಕೆಲ್ಲ್ಸ್ ನಿಂದ ಸಚಿತ್ರ ಪುಟ ನಗರದ ಕೇಂದ್ರಭಾಗದಲ್ಲಿ ಹಲವಾರು ರಂಗಮಂದಿರಗಳು ನೆಲೆಗೊಂಡಿವೆ. ಜೊತೆಗೆ ಹಲವು ವಿಶ್ವ ವಿಖ್ಯಾತ ನಟರು ಡಬ್ಲಿನ್‌ ನ ರಂಗ ಮಂದಿರದಿಂದ ಹೊರಹೊಮ್ಮಿದ್ದಾರೆ. ಇವರಲ್ಲಿ ನೋಯೆಲ್ ಪರ್ಸೆಲ್, ಸರ್ ಮೈಕಲ್ ಗಮ್ಬೋನ್, ಬ್ರೆಂಡನ್ ಗ್ಲೀಸನ್, ಸ್ಟೀಫನ್ ರಿಯ, ಕಾಲಿನ್ ಫಾರ್ರೆಲ್, ಕಾಲ್ಮ್ ಮೆಯನೆಯ್ ಹಾಗು ಗೇಬ್ರಿಯಲ್ ಬೈರ್ನೆ ಪ್ರಮುಖರು. ಜನಪ್ರಿಯ ರಂಗಮಂದಿರಗಳಲ್ಲಿ ಗೈಟಿ, ಅಬ್ಬೆ, ಒಲಂಪಿಯ ಹಾಗು ಗೇಟ್ಗಳು ಸೇರಿವೆ. ಗೈಟಿರಂಗಮಂದಿರವು ಸಂಗೀತ ಹಾಗು ಅಪೆರಾದಂತಹ ನಿರ್ಮಾಣಗಳಲ್ಲಿ ಖ್ಯಾತಿಯನ್ನು ಪಡೆದಿದೆ, ಈ ರಂಗಮಂದಿರವು ಸಂಜೆಯ ರಂಗ ಪ್ರದರ್ಶನದ ನಂತರ ಒಂದು ವಿವಿಧ ಬಗೆಯ ಲೈವ್ ಸಂಗೀತ, ನೃತ್ಯಗಾರಿಕೆ, ಹಾಗು ಚಲನಚಿತ್ರಗಳನ್ನು ಏರ್ಪಡಿಸುವುದಕ್ಕೆ ಮುಕ್ತ ಅವಕಾಶ ನೀಡುವುದರಲ್ಲಿ ಹೆಸರು ಪಡೆದಿದೆ. ಅಬ್ಬೆ ರಂಗಮಂದಿರವನ್ನು 1904ರಲ್ಲಿ ಕವಿ ಏಟ್ಸ್ ನ್ನು ಒಳಗೊಂಡ ಒಂದು ತಂಡವು ಸ್ಥಳೀಯ ಸಾಹಿತ್ಯಕ ಪ್ರತಿಭೆಗಳನ್ನು ಪ್ರೋತ್ಸಾಹಿಸುವ ಉದ್ದೇಶದಿಂದ ಸ್ಥಾಪಿಸಿತು. ಇದು ನಗರದ ಕೆಲವು ಜನಪ್ರಿಯ ಲೇಖಕರ ಬೆಳವಣಿಗೆಗೆ ಕಾರಣವಾಯಿತು, ಉದಾಹರಣೆಗೆ ಸಿಂಜ್, ಸ್ವತಃ ಏಟ್ಸ್ ಹಾಗು ಜಾರ್ಜ್ ಬರ್ನಾರ್ಡ್ ಷಾ. ಕಳೆದ 1928ರಲ್ಲಿ ಸ್ಥಾಪನೆಯಾದ ಗೇಟ್ ಯೂರೋಪಿನ ಹಾಗು ಅಮೇರಿಕಾದ ಹೊಸ ಅಲೆಯ ಕೃತಿಗಳಿಗೆ ಉತ್ತೇಜನವನ್ನು ನೀಡಿತು. ಗ್ಲಾಸ್ನೇವಿನ್ ನಲ್ಲಿರುವ ಡಬ್ಲಿನ್ ಸಿಟಿ ಯುನಿವರ್ಸಿಟಿಯ ದಿ ಹೆಲಿಕ್ಸ್ ನ ಮಹೋನಿ ಹಾಲ್ ಅತ್ಯಂತ ದೊಡ್ಡ ರಂಗಮಂದಿರವಾಗಿದೆ.
ಡಬ್ಲಿನ್, ಐರಿಶ್ ಕಲೆ ಹಾಗು ಐರಿಶ್ ಕಲಾತ್ಮಕ ರಂಗ ದೃಶ್ಯಗಳಿಗೆ ಸಹ ಕೇಂದ್ರಬಿಂದುವಾಗಿದೆ. ಸೆಲ್ಟಿಕ್ ಮಾಂಕ್ಸ್ A.D. 800ನಲ್ಲಿ ಒದಗಿಸಿದ ಒಂದು ವಿಶ್ವ-ವಿಖ್ಯಾತ ಹಸ್ತಪ್ರತಿ ಹಾಗು ಇನ್ಸ್ಯುಲರ್ ಕಲೆಗೆ ಒಂದು ಉದಾಹರಣೆಯಾದ ದಿ ಬುಕ್ ಆಫ್ ಕೆಲ್ಸ್ ನ್ನು, ಟ್ರಿನಿಟಿ ಕಾಲೇಜ್ ನಲ್ಲಿ ಪ್ರದರ್ಶನಕ್ಕೆ ಇಡಲಾಗಿದೆ. ಚೆಸ್ಟರ್ ಬೆಟ್ಟಿ ಲೈಬ್ರರಿ, ಹಸ್ತಪ್ರತಿಗಳು, ಸೂಕ್ಷ್ಮ ಚಿತ್ರಕಲೆ, ಮುದ್ರಣ, ರೇಖಾಚಿತ್ರಗಳು, ಅಪರೂಪದ ಪುಸ್ತಕಗಳು ಹಾಗು ಅಲಂಕಾರಿಕ ಕಲೆಗಳ ಒಂದು ಭಂಡಾರವಾಗಿದೆ. ಇವೆಲ್ಲವನ್ನೂ ಅಮೇರಿಕಾ ಗಣಿಯ ಕೋಟ್ಯಧೀಶ್ವರ (ಹಾಗು ಗೌರವ ಐರಿಶ್ ಪ್ರಜೆ) ಸರ್ ಆಲ್ಫ್ರೆಡ್ ಚೆಸ್ಟರ್ ಬೆಟ್ಟಿ (1875–1968)ಸಂಗ್ರಹಿಸಿದ್ದಾರೆ. ಈ ಸಂಗ್ರಹಗಳು 2700 B.C.ಯ ದಿನಾಂಕದಿಂದೀಚಿನದು ಹಾಗೂ ಏಷಿಯ, ಮಧ್ಯ ಪ್ರಾಚ್ಯ, ಉತ್ತರ ಆಫ್ರಿಕಾ ಹಾಗು ಯುರೋಪ್‌ನಿಂದಲೂ ಸಂಗ್ರಹಣೆ ಮಾಡಲಾಗಿದೆ. ಸಾಮಾನ್ಯವಾಗಿ ಸ್ಥಳೀಯ ಕಲಾಕಾರರ ಕೃತಿಗಳನ್ನು ಸಾರ್ವಜನಿಕವಾಗಿ ನಗರದ ಮಧ್ಯಭಾಗದಲ್ಲಿರುವ ಮುಖ್ಯ ಸಾರ್ವಜನಿಕ ಉದ್ಯಾನವನ St. ಸ್ಟೀಫನ್'ಸ್ ಗ್ರೀನ್ ನ ಸುತ್ತ ಪ್ರದರ್ಶನಕ್ಕೆ ಇಡಲಾಗುತ್ತದೆ. ಇದರ ಜೊತೆಗೆ ದೊಡ್ಡ ಚಿತ್ರಶಾಲೆ ಗಳನ್ನು ನಗರದ ಸುತ್ತಲೂ ಕಾಣಬಹುದು, ಇದರಲ್ಲಿ ಐರಿಶ್ ಮ್ಯೂಸಿಯಂ ಆಫ್ ಮಾಡರ್ನ್ ಆರ್ಟ್, ದಿ ನ್ಯಾಷನಲ್ ಗ್ಯಾಲರಿ, ದಿ ಹಗ್ ಲೇನ್ ಮುನಿಸಿಪಲ್ ಗ್ಯಾಲರಿ, ದಿ ಸಿಟಿ ಆರ್ಟ್ಸ್ ಸೆಂಟರ್, ದಿ ಡೌಗ್ಲಾಸ್ ಹೈಡ್ ಗ್ಯಾಲರಿ, ದಿ ಪ್ರಾಜೆಕ್ಟ್ ಆರ್ಟ್ಸ್ ಸೆಂಟರ್ ಹಾಗು ದಿ ರಾಯಲ್ ಹೈಬೇರ್ನಿಯನ್ ಅಕ್ಯಾಡೆಮಿಗಳು ಸೇರಿವೆ.
ನ್ಯಾಷನಲ್ ಮ್ಯೂಸಿಯಂ ಆಫ್ ಐರ್ಲೆಂಡ್ ನ ಮೂರು ಶಾಖೆಗಳು ಡಬ್ಲಿನ್‌ನಲ್ಲಿವೆ.: ಕಿಲ್ಡೇರ್ ಸ್ಟ್ರೀಟ್ ನಲ್ಲಿ ಪ್ರಾಕ್ತನಶಾಸ್ತ್ರ ವಿಭಾಗ, ಕಾಲಿನ್ಸ್ ಬ್ಯಾರಕ್ಸ್ ನಲ್ಲಿ ಅಲಂಕಾರಿಕ ಕಲೆ ಹಾಗು ಇತಿಹಾಸ ವಿಭಾಗ ಹಾಗು ಮೆರ್ರಿಯನ್ ಸ್ಟ್ರೀಟ್ ನಲ್ಲಿ ಪ್ರಕೃತಿ ಚರಿತ್ರೆ ವಿಭಾಗ.
ಸಂಗೀತ, ಅಪೆರಾ ಹಾಗು ನಾಟಕ ಸಂಘಗಳು
ಡಬ್ಲಿನ್ ಹಲವು ಪ್ರಶಂಸನೀಯ ನಾಟಕ, ಸಂಗೀತ ಹಾಗು ಅಪೆರಾದಂತಹ ಸಂಸ್ಥೆಗಳ ತವರೂರಾಗಿದೆ, ಇದರಲ್ಲಿ: ಫೆಸ್ಟಿವಲ್ ಪ್ರೊಡಕ್ಷನ್ಸ್, ಲಿರಿಕ್ ಅಪೆರಾ ಪ್ರೊಡಕ್ಷನ್ಸ್, ದಿ ಪಯೋನೀರ್ಸ್ ಮ್ಯೂಸಿಕಲ್ & ಡ್ರಮಾಟಿಕ್ ಸೊಸೈಟಿ, ದಿ ಗ್ಲಾಸ್ನೇವಿನ್ ಮ್ಯೂಸಿಕಲ್ ಸೊಸೈಟಿ, ಸೆಕೆಂಡ್ ಏಜ್ ಥಿಯೇಟರ್ ಕಂಪನಿ, ಅಪೆರಾ ಥಿಯೇಟರ್ ಕಂಪನಿ, ಅಪೆರಾ ಐರ್ಲೆಂಡ್ ಮುಂತಾದ ಹಲವು ಸಂಸ್ಥೆಗಳು ಸೇರಿವೆ.
ಸಂಸ್ಥೆಯು ಈ ನವೆಂಬರ್ 2010ರಲ್ಲಿ, 1913ರ ನಿರ್ಮಾಣವಾದ ದಿ ಮಿಕ್ಯಾಡೋ ವನ್ನು NCHನಲ್ಲಿ ಪುನರ್ನಿರ್ಮಾಣ ಮಾಡುತ್ತಿದೆ.
ಅಪೆರಾದ ಜೊತೆಯಲ್ಲಿ, ಐರ್ಲೆಂಡ್ ಬರೋಕ್ ಸಂಗೀತ ಶೈಲಿ ಎಡೆಗಿನ ತನ್ನ ಒಲವಿಗೆ ಹೆಸರುವಾಸಿಯಾಗಿದೆ. ಬರೋಕ್ ಶೈಲಿಯ ಸಂಗೀತವು ಟ್ರಿನಿಟಿ ಕಾಲೇಜ್ ನಲ್ಲಿ ಶ್ಲಾಘನೆಗೆ ಪಾತ್ರವಾಗಿದೆ.
ರಾತ್ರಿಜೀವನ ಹಾಗು ಮನರಂಜನೆ
thumb|ಟೆಂಪಲ್ ಬಾರ್, ನಗರದ ರಾತ್ರಿ ಜೀವನ ಹಾಗು ಮನರಂಜನೆಯ ಕೇಂದ್ರ ಬಿಂದು. ಡಬ್ಲಿನ್ ರಾತ್ರಿಜೀವನ ಹುರುಪಿನಿಂದ ಕೂಡಿದ್ದು,ಯುರೋಪ್ ನ ಅತ್ಯಂತ ತಾರುಣ್ಯದ ನಗರವೆಂದು ಜನಜನಿತವಾಗಿದೆ - 50%ನಷ್ಟು ಪ್ರಜೆಗಳು 25 ವರ್ಷಕ್ಕಿಂತ ಕಡಿಮೆ ವಯಸ್ಸಿನವರೆಂದು ಅಂದಾಜಿಸಲಾಗಿದೆ. ಇದಲ್ಲದೆ 2007ರಲ್ಲಿ, ಹಾಗು ಮತ್ತೊಮ್ಮೆ 2009ರಲ್ಲಿ, ಡಬ್ಲಿನ್ ಯುರೋಪ್ ನ ಸ್ನೇಹಪರ ನಗರವೆಂಬ ಜನಾಭಿಪ್ರಾಯ ದೊರಕಿದೆ. ಐರ್ಲೆಂಡ್ ನ ಇತರ ಭಾಗಗಳಂತೆ, ನಗರದ ಕೇಂದ್ರಭಾಗದುದ್ದಕ್ಕೂ ಪಬ್ ಗಳಿವೆ. St. ಸ್ಟೀಫನ್'ಸ್ ಗ್ರೀನ್ ಪ್ರದೇಶದ ಸುತ್ತಲ್ಲೂ- ವಿಶೇಷವಾಗಿ ಹಾರ್ಕೋರ್ಟ್ ಸ್ಟ್ರೀಟ್, ಕಾಂಡೆನ್ ಸ್ಟ್ರೀಟ್, ವೆಕ್ಸ್ಫೋರ್ಡ್ ಸ್ಟ್ರೀಟ್ ಹಾಗು ಲೀಸನ್ ಸ್ಟ್ರೀಟ್ ಮುಂತಾದವುಗಳು ಡಬ್ಲಿನ್‌ನ ಕೆಲವು ಅತ್ಯಂತ ಜನಪ್ರಿಯ ನೈಟ್ ಕ್ಲಬ್‌ಗಳು ಹಾಗು ಪಬ್‌ಗಳನ್ನು ಹೊಂದಿದೆ.
ರಾತ್ರಿ ಜೀವನಕ್ಕೆ ಅಂತಾರಾಷ್ಟ್ರೀಯವಾಗಿ ಖ್ಯಾತಿ ಪಡೆದಿರುವ ಪ್ರದೇಶವೆಂದರೆ ಟೆಂಪಲ್ ಬಾರ್ ಪ್ರದೇಶ, ಇದು ರಿವರ್ ಲಿಫೆಯ ದಕ್ಷಿಣ ಭಾಗದಲ್ಲಿದೆ. ಸ್ವಲ್ಪ ಮಟ್ಟಿಗೆ, ಪ್ರದೇಶವು ಪ್ರವಾಸಿಗರ ಮನರಂಜನೆಯ ತಾಣ ಆಗಿರುವುದರ ಜೊತೆಗೆ ಬ್ರಿಟನ್ ನ ಸ್ಟಾಗ್ ಹಾಗು ಹೆನ್ ಪಾರ್ಟೀಸ್ ಗಳನ್ನು ಒಳಗೊಂಡಿದೆ. ಇದು ಡಬ್ಲಿನ್‌ನ ಸಾಂಸ್ಕೃತಿಕ ಕೇಂದ್ರವಾಗಿ ಅಭಿವೃದ್ಧಿಯಾಗಿದೆ. (ಈ ಕಲ್ಪನೆಯನ್ನು ಸ್ಥಳೀಯ ರಾಜಕಾರಣಿ ಚಾರ್ಲಿ ಹುಗ್ಹೆಯ್ ಪ್ರಸ್ತಾಪಿಸಿದರು), ಜೊತೆಗೆ ಸಣ್ಣ ಪ್ರಮಾಣದಲ್ಲಿ ಕಲೆಯ ನಿರ್ಮಾಣ, ಛಾಯಾಚಿತ್ರ ಹಾಗು ಕಲಾವಿದರ ಸ್ಟುಡಿಯೋಗಳ ಕೇಂದ್ರವಾಗಿ ಹಾಗು ಬೀದಿ ಬದಿಯ ಪ್ರದರ್ಶಕರು ಹಾಗು ಆತ್ಮೀಯ ಸಣ್ಣ ಪ್ರಮಾಣದ ಸಂಗೀತ ತಾಣಗಳಲ್ಲಿ ಈ ಚೈತನ್ಯವನ್ನು ಉಳಿಸಿಕೊಂಡಿದೆ.
ಲೈವ್ ಸಂಗೀತವನ್ನು ಜನಜನಿತವಾಗಿ ಬೀದಿಗಳಲ್ಲಿ ಹಾಗು ಸಾಧಾರಣವಾಗಿ ಡಬ್ಲಿನ್ ಉದ್ದಕ್ಕೂ ನಿಗದಿತ ಸ್ಥಳಗಳಲ್ಲಿ ನುಡಿಸಲಾಗುತ್ತದೆ. ಇದಲ್ಲದೆ ನಗರವು ಹಲವಾರು ಸಂಗೀತಗಾರರನ್ನು ಹಾಗು ಅಂತಾರಾಷ್ಟ್ರೀಯ ಖ್ಯಾತಿಯನ್ನು ಪಡೆದಿರುವ ಸಂಗೀತ ತಂಡವನ್ನು ಹುಟ್ಟು ಹಾಕಿದೆ. ಇವರಲ್ಲಿ U2, ದಿ ಡಬ್ಲಿನರ್ಸ್, ಹಾರ್ಸ್ಲಿಪ್ಸ್, ದಿ ಬೂಮ್ಟೌನ್ ರಾಟ್ಸ್, ಬಾಯ್ಜೊನ್, ರೋನನ್ ಕೇಟಿಂಗ್, ಥಿನ್ ಲಿಜ್ಜಿ, ಪ್ಯಾಡಿ ಕಾಸೆಯ್, ಸಿನೆಯಡ್ ಓ' ಕಾನ್ನೊರ್, ದಿ ಸ್ಕ್ರಿಪ್ಟ್ ಅಂಡ್ ಮೈ ಬ್ಲಡಿ ವ್ಯಾಲೆಂಟೈನ್ ತಂಡಗಳು ಸೇರಿವೆ. ನಗರದ ಮಧ್ಯಭಾಗದಲ್ಲಿರುವ ಎರಡು ಅತ್ಯಂತ ಜನಪ್ರಿಯ ಸಿನೆಮಾ ಮಂದಿರಗಳೆಂದರೆ ಸವೊಯ್ ಸಿನೆಮಾ ಹಾಗು ಸಿನೆವರ್ಲ್ಡ್ ಸಿನೆಮಾ, ಎರಡೂ ಲಿಫೆ ನದಿಯ ಉತ್ತರ ದಂಡೆಯಲ್ಲಿ ಸ್ಥಾಪನೆಯಾಗಿವೆ. ಪರ್ಯಾಯ ಹಾಗು ವಿಶೇಷವಾದ ಚಲನಚಿತ್ರಗಳನ್ನು ಟೆಂಪಲ್ ಬಾರ್ ನಲ್ಲಿರುವ ಐರಿಶ್ ಫಿಲಂ ಇನ್ಸ್ಟಿಟ್ಯೂಟ್, ಡಿ'ಒಲಿಯೇರ್ ಸ್ಟ್ರೀಟ್ ನಲ್ಲಿರುವ ಸ್ಕ್ರೀನ್ ಸಿನೆಮಾ ಹಾಗು ಸ್ಮಿತ್ ಫೀಲ್ಡ್ ನಲ್ಲಿರುವ ಲೈಟ್ ಹೌಸ್ ಸಿನೆಮಾದಲ್ಲಿ ಕಂಡುಬರುತ್ತದೆ. ಡಬ್ಲಿನ್ ನ ಉಪನಗರದುದ್ದಕ್ಕೂ ಆಧುನಿಕ ಮಲ್ಟಿಸ್ಕ್ರೀನ್ ಸಿನೆಮಾಗಳು ನೆಲೆಗೊಂಡಿವೆ. ಲಿಫೆ ನದಿಯ ದಂಡೆಯ ಮೇಲೆ ಈಸ್ಟ್ ಲಿಂಕ್ ಟೋಲ್ ಬ್ರಿಜ್ ನಲ್ಲಿ ಸ್ಥಾಪಿತವಾಗಿರುವ ದಿ O2, ಡಬ್ಲಿನ್(ಮುಂಚೆ ಕರೆಯಲಾಗುತ್ತಿತ್ತು ಹಾಗೂ ಈಗಲೂ ಸಾಮಾನ್ಯವಾಗಿ ಪಾಯಿಂಟ್ ಥಿಯೇಟರ್ ಎಂದೇ ಪರಿಚಿತ) ಸಂಗೀತದ ಎಲ್ಲ ಪ್ರಾಕಾರಗಳಲ್ಲಿ ವಿಶ್ವ ವಿಖ್ಯಾತ ಪ್ರದರ್ಶಕರ ತವರೆನಿಸಿದೆ.